Berat Badan Seperti Dipam-pam, Anak Beranak Boleh Minum Jus Peria Ni. Katanya 2 Kg Boleh Susut Dalam Seminggu!

Kau orang betul ke nak diet ni? Nak betul-betul hilang 10kg dalam masa 2 bulan bukan senang tau. Ini game diet ganas!

Betul boleh bawak ke, Menu diet ni boleh hilangkan berat badan kau orang 2kg seminggu.

Pagi : jus epal + telur setengah masak

Lunch : ikan + sayur
jus epal + peria katak

Petang 6.30 : jus epal + peria katak.

Dan ini cara penyediaan jus epal dan peria katak yang diamalkan olehnya hingga berjaya menurunkan berat badan hingga 2kg dalam masa seminggu.

Bahan-bahan :

1/2 biji peria

1 biji epal hijau

Cara penyediaan :

Pun begitu, bagi yang sekadar hanya ingin menikmati peria yang dikatakan banyak khasiatnya untuk kesihatan dalam citarasa yang lebih enak, bolehlah menyediakan kerepek peria yang istimewa ini sebagaimana dikongsikan resipinya oleh Kak Pau di akaun fbnya.

PERIA KATAK GORENG KRISPI

Bahan A
2 ke 3 biji peria di potong nipis
1 sudu makan garam
Air secukupnya
* masukan garam ke dlm air dan kacau hingga garam hancur..potong peria nipis nipis dan rendam dlm air garam 15 minit. Lepas tu buang biji yg kat tengah tengah.Toskan

Bahan B
1 bj telur
1 sudu teh garam
1 sudu teh gula
1 sudu teh serbuk kunyit
* gaul dan perap dgn peria dua ke 3 minit

Bahan C
Tepung Bestari ori atau pedas secukupnya
* panaskan minyak, ambil peria yg diperap tadi sedikit sedikit dan golek golekan atas tepung, terus masukan dlm minyak yg panas dan goreng hingga garing dan krispi..siap!

sumber : Kak Pau


Isteri Ni Sediakan Air Rebusan Untuk Kawal Kencing Manis Suaminya. Kini Sudah Nampak Perubahan Positif!

Amalan minum air rebusan herba memang diakui telah lama disarankan oleh orang tua-tua untuk tujuan penjagaan kesihatan tubuh badan. Antara banyak-banyak minuman herba tersebut, salah satunya adalah minum air rebusan daun manggis.

Apa istimewanya minum air rebusan daun manggis?

Sebenarnya banyak petua dan cara rawatan alternatif yang boleh diamalkan dalam usaha menyembuhkan penyakit yang dialami. Ini diakui sendiri oleh Puan Zuriaty apabila melihat perubahan yang positif pada tahap kesihatan  suaminya setelah mengamalkan minum air rebusan tersebut.

“Buah Manggis bukan saja enak dimakan tapi rupanya daun manggis ni banyak khasiatnya. Ini antara amalam suami saya sejak beberapa bulan yang lalu dan Alhamdulillah kencing manis ,kolesterol dan sengal sengal badan semakin ada peningkatannya. Jadi saya nak kongsi dengan kawan kawan semua semoga memberi manfaat. Insyallah”–Zuriaty Hj Musa

Bahan-bahan:

10 helai daun manggis
4 gelas air
Periuk tanah

Cara caranya

1. Daun manggis direndam selama 10 minit dalam air garam.

2. Carik carikkan daun manggis, lagi halus lagi bagus.

3. Masukkan 4 gelas air di dalam periuk .

4. Masukkan semua daun manggis tadi yang telah direndam air garam.

5.Renehkan di atas api yang sangat perlahan. Reneh sehingga air tadi jadi separuh.

6. Reneh sehingga airnya bertukar menjadi kemerah-merahan. Kemudian tunggu sejuk barulah ditapis. Buang daunnya. Airnya disimpan dalam bekas dan simpan di dalam peti air untuk mengelakkan dari rasa masam.

Ekstra info :

1. Setiap pagi minum suku cawan . Hangatkan terlebih dahulu
2. Minum 1 gelas air suam
3. 15 minit kemudian barulah sarapan pagi


Apabila Cuaca Sejuk, Selsema Teruk, Masalah Sinus Dan Sakit Tekak Mesti Telinga Jadi Tak Dengar. Doktor Ini Ada Jawapannya

Mengapa apabila cuaca sejuk, selsema yang teruk, masalah sinus dan sakit tekak mesti telinga menjadi tak dengar? Pernah tak anda alami masalah seperti ini? Pernah terfikir sebab-sebabnya?

Cuma lihat gambar di bawah. Eustachian tube merupakan saluran penting yang menghubung telinga tengah ke bahagian belakang hidung. Lazimnya ia akan tertutup. Ia hanya terbuka ketika kita mengunyah, makan dan menguap. Ini membolehkan udara menghala ke ruang telinga tengah dan membenarkan sebarang cairan daripada telinga tengah mengalir ke belakang hidung.

Apa berlaku ketika cuaca sejuk atau kita mengalami selsema teruk? Kenapa telinga menjadi seperti ‘block’ dan rasa tertutup?

Apabila jangkitan pada tekak dan hidung berlaku, atau ketika cuaca sejuk, pembengkakan bukaan eustachian tube atau pengumpulan mukus di kawasan ini akan menghalang daripada udara untuk bergerak ke bahagian telinga tengah. Ini menyebabkan tekanan udara di bahagian telinga tengah lebih rendah berbanding telinga bahagian luar. Gegendang telinga ‘struktur yang memisahkan telinga luar dan telinga tengah’ akan tertarik ke bahagian dalam. Ini mengakibatkan pesakit mengalami sakit pada telinga! Keadaan ini juga menyebabkan getaran pada gegendang telinga tidak berlaku seperti normal. Pendengaran pesakit juga akan terjejas!

Siapa yang lebih berisiko untuk mengalami masalah ini?

1. Obesiti boleh meningkatkan risiko anda kerana pengumpulan lemak boleh berlaku di sekitar tiub eustachian.

2. Merokok boleh merosakkan rerambut pelindung di telinga tengah, yang dipanggil silia, dan meningkatkan risiko lendir untuk terkumpul.

3. Pesakit yang mempunyai alahan dan masalah sinus akan mengalami lebih banyak lendir pada bukan eustachian tube, yang membawa kepada peningkatan risiko masalah ini.

4. Kanak-kanak. Eustachian tube mereka lebih pendek daripada orang dewasa. Ini menyebabkan lebih mudah untuk kuman merebak ke telinga tengah dan cecair juga lebih mudah terperangkap di sana. Juga, sistem imun kanak-kanak tidak berkembang sepenuhnya. Ini menjadikannya lebih sukar bagi mereka untuk melawan jangkitan.

Kesemua masalah ini akan sembuh antara kira-kira seminggu atau dua minggu setelah masalah hidung anda selesai. Dapatkan pemeriksaan doktor jika anda mengalami masalah ini. Kami akan bantu.

Jika anda rasa tulisan ini bermanfaat, #kongsi kepada orang yang anda sayang. Moga lebih ramai mendapat manfaat.

Sumber: Dr. Ezairy M.Sallih
Doktor telinga, hidung & tekak
Bagaimana pula telinga jadi sakit dan tak dengar ketika turun daripada flight? Pernah rasa kan?


Cabaran PJJ, Jururawat Tak Kecil Hati Ada Kata Gagal Jadi Ibu

Setiap ibu pastinya mencuba menjadi yang terbaik buat anak anak dan keluarganya. Namun pada yang sama  ibu juga harus bekerja membantu keperluan ekonomi keluarga.

Namun pada masa yang sama perlu menguruskan anak-anak yang masih kecil yang perlukan kasih sayang.

Bagaikan ditelan mati emak, diluah mati bapak, ibu yang bekerjaya terpaksa mendapatkan khidmat pengasuh untuk menjaganya anak ketika keluar pegi bekerja.

Lebih mencabar lagi apabila ada pasangan suami isteri yang terpaksa berpisah disebabkan perkahwinan perhubungan jarak jauh atau mudahnya dikenali sebagai PJJ.

LUAH RASA SYUKUR PENGASUH SANGAT BAIK DAN FAHAM KERJAYA KERJA SHIFT

Tular baru-baru ini pengorbanan ibu, Syahirah Khalid, 29,  menyerahkan anak yang masih kecil kepada pengasuhnya yang berbangsa India yang dikenali sebagai Patti.

Apa yang meraih perhatian adalah, ibu berkenaan meluahkan rasa syukur dikurniakan pengasuh berkenaan yang baik hati dan sangat menyayangi anaknya

Lebih mengejutkan anaknya dikatakan amat manja dengan pengasuh berkenaan sehingga tidak mahu pulang ke rumah.

Namun, ada kata-kata yang tidak sedap dengar apabila ada yang mendakwa wanita berkenaan gagal menjadi ibu.

Hati mana yang tidak sebak apabila dikatakan sedemikian. Namun dia tidak cepat melatah sebaliknya meluahkan rasa beruntung mempunyai pengasuh yang baik.

“Ada yang kata apabila anak pun tak nak dengan saya maksudnya saya gagal sebagai ibu. Saya tak kecil hati, tak cemburu. Sebaliknya saya amat beruntung dapat pengasuh yang begitu baik.”

Perkongsian videonya mengenai pengasuh India berkenaan meraih 1.4 juta tontonan di TikTok dan dia akur menerima pelbagai komen netizen, termasuk kritikan negatif.

RUPANYA PASANGAN PJJ

Siapa sangka pernah memuatkan naik turun mencari pengasuh di instagram miliknya, rumahnya pengasuh yang dicari adalah jirannya sendiri.

Katanya rakan serumah memperkenalkannya dengan jiran sebelah berbangsa India yang sedia menjadi pengasuh kepada anak perempuannya.

Syahirah atau mesra disapa Araa merupakan jururawat yang menghadapi masalah mencari pengasuh yang sesuai lantaran kerjaya itu yang menuntut waktu kerja yang tidak menantu.

“Sebenarnya masa hamil lagi saya dah pening, mana nak cari pengasuh untuk jaga anak nanti. Ramai tak nak jaga sebab mereka tahu jururawat yang ada tiga syif dengan jadual kerja yang tidak menentu.”

Dalam pada itu, keadaan menjadi lebih sulit apabila dia dan suami PJJ (perhubungan jarak jauh).

“Saya bekerja di Pulau Pinang, setiap minggu balik berulang alik jumpa keluarga. Ada mohon pertukaran tempat bertugas, tapi masih menunggu.

Menurut jururawat itu, tiga lagi anaknya masing-masing berusia enam, tiga dan dua tahun bersama suaminya dan dijaga ibu mentua di Manjung Perak.

Manakala dia menyewa di sebuah pangsapuri di George Town, Pulau Pinang bersama anak bongsunya.

Katanya lagi, pengasuhnya yang mempunyai empat anak dan seorang cucu, amat memahami tugasnya sebagai jururawat apabila menyuruhnya berehat terlebih dahulu sebelum mengambil anak.

“Aunty tu sendiri anggap anak saya macam cucu dia sendiri. Dia sangat memahami tugas saya sebagai jururawat.

“Kalau saya balik dari kerja, dia minta saya berehat dulu sebelum ambil anak. Lebih-lebih lagi kalau syif saya habis lewat malam atau double shift,” sambil menambah pengasuhnya mempunyai empat anak dan seorang cucu.”

Mengakui pada awalnya bimbang mengenai keserasian anaknya dengan pengasuh berkenaan yang berlainan bangsa. Namun segala urusannya dipermudahkannya apabila bayi tidak meragam.

“Pada awalnya bimbang juga dia boleh serasi ke dengan anak saya, dan saya juga tanya aunty tentang beberapa perkara memandangkan kami berlainan bangsa dan agama.

“Tapi saya tak sangka anak mudah serasi dengan aunty, dari menangis terus boleh diam.”

POSTING DI INSTAGRAM MENCARI PENGASUH

VIDEO DI TIKTOK TULAR


Dulu RM2000, Sekarang Dah RM6000! Emas Bukan Perhiasan, Tapi Pelaburan Berguna Masa Kecemasan.

Jika dahulu barang kemas sering dijadikan perhiasan. Namun kini, barang kemas menjadi perhatian apabila nilainya  menjadi lebih berganda. Ia terbukti apabila perkongsian ini menyatakan bahawa dulu nilai emasnya hanya RM2000, kini setelah 7 tahun ukar menjadi tiga kali ganda.

Menarik kan? Ikuti perkongsian ini.

Inilah buktinya barang kemas itu bukan sekadar perhiasan sahaja tetapi satu pelaburan yang sangat bagus. Dalam masa 7 tahun, Puan ini berjaya meningkatkan aset beliau sebanyak 300% iaitu 3 kali ganda (anggaran).

Jika ada yang tertanya-tanya berapa agaknya berat rantai Puan ini, tak perlu Google cari harga 7 tahun yang lalu. Hanya perlu bahagikan RM6,000 itu dengan harga emas semasa.
Katakanlah harga emas semasa dari kedai tanpa upah seperti Gull Jewellery
ialah RM267 untuk 1 gram. Ini bermakna RM6,000 / RM267 = 22.47 gram.

Bagaimana pula harganya 7 tahun dari sekarang? Bayangkan harganya juga akan naik 3 kali ganda. Tapi mungkin itu terlalu tinggi, kita cuba 2 kali ganda. Bukan ke dari RM6,000 akan jadi RM12,000? Berat tetap sama, tetapi nilainya sudah jauh berbeza.
Apa yang kita dapat dari sini? Kumpullah emas. Tak kira berapa berat pun. In Shaa Allah nilainya akan naik.

Saya tunjukkan sedikit jadual ringkas tentang nilai emas yang anda ada sekarang berbanding 7 tahun dari sekarang. Ini hanyalah satu kebarangkalian.
1 gram
2020 = RM267
2027 = RM534
5 gram
2020 = RM1,335
2027 = RM2,670
10 gram
2020 = RM2,670
2027 = RM5,340
15 gram
2020 = RM4,005
2027 = RM8,010
20 gram
2020 = RM5,340
2027 = RM10,680
25 gram
2020 = RM6,675
2027 = RM13,350
30 gram
2020 = RM8,010
2027 = RM16,020
50 gram
2020 = RM13,350
2027 = RM26,700
100 gram
2020 = RM26,700
2027 = RM53,400

Nampak tak? Kalau sebelum ini kita tak buka mata, saya harap mata anda terbuka seluas-luasnya.

Lamanya nak tunggu 7 tahun? Sebenarnya 7 tahun tu tak lama mana. Perasan tak betapa kejapnya anak kita dah masuk darjah 1? Tak lama mana.

Mulalah dari sekarang. Jangan tunggu-tunggu lagi. Sampai bila nak tunggu? Ada sikit duit, beli 1 gram. Ada lebih duit, beli 2-3 gram. Dapat untung perniagaan lebih, beli 10 gram. Dapat bonus lebih beli 20 gram.

Kalau boleh, amalkan 1 bulan 1 gram. Dalam 1 tahun dah 12 gram. Kalau tak boleh, amalkan 1 bulan 0.5 gram. Dapat juga 6 gram setahun. Kalau simpan duit sahaja memang cepat habisnya.

Jenis apa yang mudah nak beli? Kalau yang 1 gram tu belilah subang atau charms.
Kalau 5 gram tu boleh beli rantai tangan budget atau cincin 1 atau 2 bentuk.
Kalau 10 gram tu dah banyak pilihan dia. Pokok pangkalnya diri kita tu nak atau tidak sahaja.

Kalau sentiasa fikir : Emas MESTI perempuan. Emas HANYA perhiasan. Emas PEREMPUAN sahaja yang gila-gilakan. Memang agak susah.

 Tapi cuba fikir :  Emas ialah PELABURAN. Emas sangat berguna pada masa KECEMASAN.
Emas akan memberi KEGEMBIRAAN. Saya pasti para suami atau lelaki pun akan mengumpul emas.

“Saya tak suka pakai barang kemas”. Cari yang padu. Yang padu ini rekaan dia ringkas tetapi berat. Kalau tak nak pakai langsung, simpan sahaja. Bila cecah 85 gram emas yang tidak dipakai, baru wajib bayar zakat emas. Jika anda berjaya kumpul sebanyak itu, saya pasti anda sendiri sudah berjaya dan akan sentiasa berlapang dada untuk membayar zakat.

Bayangkan berapa ramai umat Islam dapat dibantu dengan RM22,695 bayaran zakat yang anda buat. Berdoalah yang kita semua akan sampai ke tahap ini suatu hari nanti.
Itu sebabnya saya buat #CabaranRM3. Dah masuk hari yang ke 94 dari 180 hari sasaran.

Dengan mengumpul RM3 setiap hari, pada hari ini anda sepatutnya sudah ada RM282 sekurang-kurangnya. Itu sudah lebih dari 1 gram. Dah boleh dah pecah tabung kalau nak dan pergi beli emas. Esok boleh mula balik. Betul tak?

Semoga dapat mendetikkan sesuatu. Ini adalah kiraan anggaran sahaja berdasarkan apa yang Puan itu beritahu dan berdasarkan harga emas semasa 2020.

Kredit: Akhtar Syamir


Viral Jual Isi Durian Bukan Kulit! Win Cara Pemuda Ini Lariskan Perniagaannya.

Tular kisah seorang pemuda menjual buah durian cara unik dengan cara melakukan timbangan biji durian sahaja tanpa buah durian. Jika dahulu, buah durian dijual dalam longgokan dengan harga berpatutan. Kemudian beralih kepada timbangan kilo. Terbaru, cara timbangan biji durian pula! Namun, tidak semua penjual durian berbuat demikian.

“Highway UUM menghala ke Changlun. RM25/kg isi sahaja, kulit  tak kira. Kalo  tak elok dia tauk buang. Semoga murah rezeki adik ni.”

Jual isi durian bukan kulit

Pemuda yang dikenali sebagai Mohd Izzuwan Ismail, 30, berkata, dia memilih untuk menjual isi durian yang baik saja bagi memastikan pelanggan berpuas hati.

“Jika saya sendiri berasa marah apabila terbeli durian buruk, orang lain pun sama saja. Malah mungkin ada yang menyumpah-nyumpah peniaga durian. Saya mahu pelanggan berpuas hati dan dapat melakukan akad jual beli dengan rasa senang hati.

“Setakat ini pelanggan banyak yang ulang beli di gerai saya belum ada yang datang merungut. Alhamdulillah walaupun berniaga di hujung kampung saya berjaya jual lebih 200 biji durian setiap hari,”jelasnya.

Lebih menarik, selepas tular kisahnya, duriannya habis dijual lebih awal hari ini  (8 Julai 2019) iaitu pada jam 2 petang selepas mula berniaga pada 10 pagi.

Nyata, pendekatan yang digunakan oleh pemuda ini memberi rezeki berlimpah ruah apabila berniaga cara kasih sayang. Tahniah dik!

Sumber: Harian Metro dan Nur Hajar


Nak Makan Air Tangan Ibu Jangan Sampai ‘Hamba’ Kan Ibu Di Hari Raya

Antara bentuk derhaka anak anak di hari raya adalah, kita biarkan mak kita yang dah tua nak mati itu bersusah payah masak didapur, kita laki bini membungkang tidor tak ingat dunia. Bangun bangun, terus cari makan isi tembolok kita macam tuan besar.

Itu menunjukan kita tidak berperibadi islam. Tidak beradab. Dan tidak berakhlak islam. Kalau tak malu pada ibu ayah, malulah pada Allah.

JANGAN ‘HAMBA’KAN MAK AYAH DI HARI RAYA

Orang dulu dulu, anak anak perempuan dan lelaki amat menjaga adab dan rasa malu bila berkunjung dan berziarah kerumah orang tua.

Awal pagi dah bangun, kemas tempat tidur, mandikan anak anak dan memasak serta membantu ibu ayah di dapur. Terkadang melarang ibu mereka memasak dan malah merekalah yang memasakan untuk ibu mereka kerana itulah masanya mereka berbakti untuk ibu ayah.

Kebanyakan anak anak sekarang sudah tak macam dulu. Mereka hilang malu. Dan malu sudah tiada dalam akhlak mereka. Mereka hanya malu buka aurat saja tapi tidak malu membuka pekung akhlak buruk mereka dihadapan orang tua.

Malah ada yang bangun lambat dan tak semayang subuh pun. Tempat tidur berselerak. Anak anak mereka yang bangun pagi dibiar macam anak anak ayam kelaparan. Ibu ayah merekalah yang kelam kabut nak uruskan makan minum kencing berak anak anak mereka. Zalimkan?

Jangan dihairankan! Di mana mana pun kita pergi, kita akan jumpa situasi ini dan species anak anak yang begini. Malah terkadang berlaku dalam keluarga kita sendiri. Itulah akhir zaman.

Mak ayah bukan tak nak tegur, tapi takut nak menegur kepada anak anak. Takut ditengking anak anak. Maklum lah anak anak dah bagi duit raya pada mak ayah. Kalau ditegur nanti, mencukalah muka anak anak menantu dan tak nak balik lagi. Mak ayah pun takut kena gossip oleh anak anak menantu mereka bila anak anak menantu berkumpul sesama mereka.

Sebab itu mak ayah ni kalau nak pilih menantu, pilihlah yang berakhlak dan dari keturunan yang baik baik. Jangan nampak pakai tudung dan pakai lebai serta cium tangan saja, dah rasa bakal menantu ni ahli syurga. Jangan sekali kali.

Zaman sekarang ni ramai ‘scammer’. Bakal menantu pun boleh jadi scammer. Berpura pura bagus sebelum kahwin.

Mana yang dah dapat menantu scammer tu, nasihat nasihatlah mereka. Jangan biar mereka berakhlak begitu nanti keturunan kita pun akan ikut apa yang mak ayah nya buat.

Kalau mak ayah nya tak semayang subuh, keturunan pun akan jadi begitu. Kalau mak ayah nya menghambakan mak atu mertua mereka, anak anak mereka pun akan perlakukan kepada mereka juga. Ingat perpatah orang putih, “What you give, you get back.”

Jangan sedap hati dapat menghambakan mak ayah dan mertua walau dalam sedar atau tak sedar. Ia tetap dosa. Bukan dosa kecil tapi dosa besar.

Bagi yang lelaki, wajib mereka menasihati anak bini supaya menghormati mak ayah dan mertua serta bertimbang rasa dengan mereka. Jangan fikir keluarga kamu nak mudah dan senang lenang saja. Rumah mak ayah atau mertua bukan hotel atau homestay atau untuk ‘me time’ anak bini kamu tapi adalah tempat kamu berbakti kepada ibu ayah.

Ingat! Syurga itu di bawah telapak kaki ibu.

Moga manfaat untuk renungan
Maaf andai terkasar bahasa.

Sumber:Muharrik Daie


Resipi Homemade Jus Avocado Bantu Jaga Jantung, Lambatkan Penuaan. Wanita Ini Kongsikan Caranya Yang Fresh, Berkrim & Sedap

Bagi yang suka meminati jus buah-buahan, mungkin jarang memilih buah ini.

Sebaliknya buah citrus dan berries lebih utama kerana gabungan rasanya manis dan masam boleh membantu menjaga kulit dan juga usus bagus untuk diet pemakanan.

Namun, tidak salah jika mencuba jus buahan lain yang mungkin anda perlukan untuk kesihatan mata dan kecantikan wajah.

Tetapi tidak boleh dinafikan khasiat dan manfaat jus avokado ini kepada anda dan rugi jika tidak mengamalkannya seminggu sekali pun sudah cukup membantu badan anda memperolehi khasiat yang sepatutnya.

Disini kami ingin kongsikan satu resepi jus avokado yang anda boleh buat sendiri di rumah, bagi mereka yang tidak biasa dengan rasa buah ini resepi ini boleh membantu memudahkan anda minum jus avokado dengan rasa yang lebih sedap!

Bahan-bahan:

Buah Avokado sangat banyak khasiatnya. Bagus kepada orang yang berdiet atau tidak. Buahnya rasa lemak2. Antara kebaikan buah Avokado ialah: (Info ini saya perolehi drpd blog)

1) Mengawal tekanan darah

Avokado merupakan sumber besar kalium , yang membantu dalam mengawal paras tekanan darah.

2) Menggalakkan kesihatan mata

Avokado adalah sumber lutein karotenoid yang sangat baik, dimana ianya adalah untuk membantu melindungi mata daripada daripada katarak.

3) Melindungi daripada kanser

Banyak kajian telah menunjukkan bahawa avokado boleh menghalang pertumbuhan kanser prostat dan juga berkesan dalam mencegah kanser payudara.

4) Menyembuhkan nafas berbau

Avokado adalah salah satu pencuci mulut yang terbaik secara semula jadi dan bertindak untuk melawan daripada nafas berbau. Ini kerana ia membersihkan usus yang merupakan punca sebenar nafas berbau.

5) Ciri-ciri anti -penuaan

Avokado kaya dengan antioksida dan bermanfaat dalam mencegah gejala penuaan. Ia juga membantu meningkatkan sistem imun , melambatkan proses penuaan, dan menggalakkan sistem saraf yang sihat.

6) Penjagaan Kulit

Minyak avokado ditambah dalam bahan pembuatan kosmetik kerana keupayaannya untuk menyuburkan kulit dan membuat kulit anda bercahaya. Ia juga membantu dalam merawat penyakit kulit yang menyebabkan kemerahan kulit.

7) Mengekalkan kesihatan jantung

Avokado mengandungi vitamin B6 dan asid folik , yang membantu mengawal tahap homocysteine . Tahap homocysteine dikaitkan dengan peningkatan risiko penyakit jantung.

Avokado juga mengandungi vitamin E, glutation, dan lemak monotaktepu, yang membantu dalam mengekalkan jantung yang sihat.

8) Vitamin E Powerhouse

Avokado adalah buah yang terbaik sumber vitamin E, vitamin yang penting yang melindungi daripada banyak penyakit dan membantu mengekalkan kesihatan keseluruhan.

9) Mengandungi banyak vitamin

Mengandungi vitamin A, B (termasuk B6, niacin dan riboflavin) C dan E serta kandungan galian seperti kuprum, magnesium, potasium dan zink, selain tidak mengandungi kolesterol dan sodium.

Kredit : roshima ibrahim shima


Ikut 5 Konsep  Mak ‘Malas’ Ini, Untuk  Anak Supaya Jangan Jadi Raja Di Rumah. Win Trik Ni!

Nak didik anak tentang tanggungjawab dan displin ni kena tegas, tapi kadang kena juga memetir pada anak-anak yang tak dengar cakap.

Memang tidak dinafikan kadang hilang sabar dengan anak-anak. Tapi demi memastikan sikap  displin dan tanggungjawab ada dalam diri, ibu ayah kena kental dalam mendidik anak-anak.

Misalnya menyuruh mereka membuat tugasan mengemas rumah termasuk menyapu dan mop lantai, basuh pinggang, buang sampah atau basuh tandas.

Ibu mana yang tidak kesian pada anak-anak, kesian melihat mereka penat cuci sana sini, tapi inilah cara untuk kita didik mereka menjadi orang yang berguna.

Sebagaimana perkongsian ini yang menggunakan trik ‘mak malas’ untuk mendidik anak-anak. Sebenarnya bukan mak malas, tapi mak nak didik anak jadi ‘orang’ bila besar nanti.

5 tip didik anak ada common sense di rumah dengan cara mak ‘malas’

#1 Sebelum tidur, mak ‘malas’ tak sediakan barang sekolah anak dia. Dia galak anak dia yang kemas sendiri. Cari sendiri baju, seluar, seluar kecil.

#2 Anak makan. Mak ‘malas’ tak kemas meja makan. Mak ‘malas’ kata, “lepas makan kemas meja, basuh pinggan, itu tanggungjawab”. Budak kecil umur 3 tahun sudah kena selesai sendiri. Mak ‘malas’ cuma touch up kasi elok saja.

#3 Anak main
Mak ‘malas’ tak penat-penat kemas semua. Dia panggil semua datang kemas. Semua kena stop main. Kena kemas. Kadang-kadang mak ‘malas’ memetir juga. Memetir dengan ayat berpengaruhlah, bukan berleter.

#4 Anak mandi. Baju sepah depan tandas, dalam tandas. Mak ‘malas’ tak kutip. Mak ‘malas’ kata, “baju kotor masuk bakul”. Yang kecil umur 3 tahun pun kena buat. Nasiblah dapat mak ‘malas’.

#5 Spring cleaning rumah. Mak ‘malas’ tak buat sendiri-sendiri. Mak ‘malas’ kata, “Anak-anak hari ini spring cleaning, Kakak sapu sampah, mop, abang dengan adik cuci toilet, abi buang sampah, kemas dapur”. Nasiblah dapat mak ‘malas’.

Hakikatnya mak ‘malas’ bukan malas. Mak ‘malas’ nak bagitahu semua orang ada tanggungjawab. Mak ‘malas’ bukan kuli. Tak ada raja, tak ada permaisuri, tak ada kuli. Ini keluarga kita, tanggungjawab kita. Yang ada pembantu rumah lagi kena hati-hati. Anak kita ada tendency meraja.

Kredit : Pesan mak ‘malas’, Ummu Ilham


Ibu Ada Anak Kecil Kena Peka Bila Kemas Rumah, Boleh Tiru Cara Wanita Ni Susun Ruang Cuciannya, Awesome!

Bila sudah ada ada anak kecil, adakalanya kita tidak sempat memberi lebih tumpuan pada dekorasi rumah.

Pun begitu ia bukan alasan untuk mengabai dan membiarkan keadaan rumah jadi berselerak. Bila punya anak kecil, ibu-ibu sepatutnya lebih peka pada setiap susun atur rumah demi keselamatan anak-anak.

Perkongsian ibu muda bernama Hani Mynis ini membuktikan anak bukan penghalang untuk merias rumah bahkan lebih peka dengan susur atur yang baik demi keselamatan anaknya. Jom ikuti perkongsiannya.

Walaupun rumah sewa kitorang kecil comel je ?, hani sediakan satu ruang khas : cleaning section untuk Hani letak semua barang membersih dan agen pembersihan kat sini supaya senang nak cari dan lebih organised.

❤Tips mengadakan cleaning section kat rumah:

1. Sediakan sebuah almari @ rak untuk menyimpan barang membersih.

2. Gunakan bakul @ bekas, kumpulkan barang yang dalam satu kumpulan disatu tempat. Contohnya agen pembersihan pakaian satu bakul, sabun2 membersihkan pinggan mangkuk satu bakul. Bila guna bakul nampak lebih kemas dari biar je berlonggok di satu tempat/para.

3. Sediakan satu cleaning caddy (mudah alih) supaya senang nak dibawa ke mana- mana bila nak buat deep cleaning kat mana2 bahagian rumah.

4. LABEL LABEL ? key to organising is label ?. Jangan takut2 nak melabel. Bila label kita tahu mana satu-satu tempat untuk setiap barang. So tangan kita akan ringan je rasa nak mengemas dan meletakkan satu barang pada temptnya so less clutter ?

5. Kalau ada anak kecil2 lagi (baby and toddler) pastikan agen2 pembersihan letak di rak atas2 yang tak mudah dicapai. Sabun basuh baju hani letak kat bawah sebab aqil dah faham benda tu bukan mainan.

❤tutorial menyediakan cleaning caddy kat rumah.

1. Sediakan satu bekas/bakul/baldi khas untuk simpan barang2 membersih ni. Pastikan bekas cukup besar dan senang nak diangkut ke mana2. Kalau ada handle lagi bagus.

2. Sediakan dua caddy berbeza. Satu untuk bilik air dan satu untuk pembersihan bahagian lain kat rumah.

Penerangan lanjut setiap barang2 dalam cleaning caddy hani ada kat gambar.

Happy organising and happy cleaning.

Semoga bermanfaat ?

Kredit: Hani Mynis


Terkini: “TMJ Panggil Kami Mengadap!” Biar Gambar Yang Berbicara, Netizen Titip Doa Untuk ‘Justice Bella’.

Saban hari, media sosial melaporkan kes iasatan terhadap kes penderaan kanak-kanak sindrom down dikenali sebagai Bella.

Pelbagai pihak memberikan pandangan mengenai kes anak istimewa ini. Seperti yang diketahui umum ramai yang memperjuangan keadilan buat Bella.

Hinggalah perjuangan mereka turut mendapat tumpuan anak raja iaitu Tunku Mahkota Johor, Tunku Ismail Sultan Ibrahim sehingga menawarkan khidmat peguamnya secara percuma.

Terdahulu, nasib malang menimpa Bella, 13, turut mendapati perhatian isteri TMJ, Che’ Puan Besar Khaleeda Bustamam. Khaleeda menerusi perkongsian dalam akaun Twitter menyatakan, akan berusaha bagi menuntut keadilan bagi Bella.

TMJ PANGGIL KAMI MENGADAP!

Menjunjung kasih dan merafak sembah kesyukuran kepada yang maha esa kerana mendengar suara rintahan rakyat marhaen yang sedang berjuang tanpa laba dunia.

TMJ dan Che Puan Besar telah mendengar suara dan pandangan kami. Pertemuan lebih 1 jam kami memanfaatkan dengan baik. TMJ memberi komitmen untuk membantu kami mendapatkan keadilan bukan sahaja untuk adik Bella, tetapi lebih daripada itu.

Aku sangka TMJ orangnya tegas dan garang, tetapi rupanya dia seorang pendengar yang baik dan humor. Pertemuan yang kami jangka formal menjadi sangat kasual dan menenangkan.

Teringat pertemuan dengan menteri Rina Harun yang sangat hambar dan berakhir dengan rasa tidak puas hati dan membangkitkan rasa yang tidak menyenangkan terhadap kami.

Walaupun TMJ ialah putera raja dari negeri Johor, tetapi jiwa besarnya merentasi sempadan negeri dan bangsa. Sekurang-kurangnya, kehadiran sokongan TMJ ini menyuburkan lagi semangat perjuangan kami.

Betul tak?

Dalam pada itu puan Mona Din meluahkan rasa syukur dengan pertemuan lebih 1 jam itu. Dengan kapsyen ringkas, “Alhamdulillah.” jelas membayangkan perjuangan mereka mendapat sokongan padu daripada TMJ dan isterinya.

TITIP DOA BUAT BELLA

Keluarga Talk: PUASA MENDIDIK JIWA KELUARGA SAKINAH

Bintang Kecil: APA ITU NUZUL QURAN

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Nak Hiburkan Isteri Ni Banyak Cara. Lepas Makan, Suruh Isteri Rehat Suami Handle Dapur Pun Kejutan Yang Sangat Membahagiakan

Suami yang baik adalah suami yang memberi kebahagiaan kepada isteri. Termasuklah menghormati, lemah lembut dalam melayani, beri perhatian sepenuhnya dan tidak melebihkan orang luar dari insan yang disayanginya.

Rumah tangga yang berjaya juga bukan bila ada rumah dan kereta besar, tapi ia berjaya bila tak ada yang rasa besar kepala kat rumah. Saling melengkapi, bekerjasama, toleransi, memahami dan paling penting menghargai pasangan anda. Itu kunci rumah tangga bahagia.

Ada orang berpendapat dengan duit beli kebahagiaan, bila tiada duit itu yang kucar kacir rumah tangga. Tanggapan yang tidak betul sama sekali. Tidak dinafikan dalam kehidupan kita memerlukan wang tetapi bukan itu terletaknya keharmonian dalam rumah tangga.

Petang itu ada kawan cakap ke aku, “Dia boleh lah banyak duit. Kejap surprise kan isteri beli kasutlah, beli cincin lah, beli kereta lah. Pernah sekali surprise beli tiket kapal terbang berjalan ke Bali. Aku ni mana ada duit sangat. Duit hujung bulan pun tak cukup.”

Aku balas ke dia;

“Nak hiburkan isteri ni macam macam cara. Kau tak ada duit, banyak lagi benda percuma kau boleh buat jadikan surprise. Kau pernah basuh kain baju dekat rumah? Kalau tak pernah esok cuba kau buat, siap sidai dah kering kau lipatkan pula. Itu pun surprise.

Kau pernah tak bangun tidur kemas katil sendiri selama kahwin ni? Biasa kau bangun tinggal terus, tahu-tahu dah cantik tegang je cadar katil kan? Apa kata kau pula yang kemaskan katil. Masa isteri dalam bilik air tu, kau kemas siap-siap. Dia keluar tengok dah kemas. Surprise juga kan?

Lepas makan, kau angkat semua pinggan mangkuk. Kau tunggu dekat sinki dapur. Bila isteri datang bawa bekas makanan yang dah guna, kau suruh isteri basuh tangan dan pergi rehat dekat depan tv. Kata lah biar kau yang handle dapur. Pun kejutan yang sangat membahagiakan isteri.

Kau tengok, ada guna duit? Tak ada. Ada banyak hal dalam rumahtangga yang kita boleh jadikan kejutan istimewa buat isteri. Atas kau sahaja yang nak buat atau tidak.”

Dia mengangguk tanda setuju. Lama lepas tu dia termenung. Agaknya berfikir benda apa yang dia nak buat dekat rumah nanti.

Aku kata ke dia lagi, “Kita selalu fikir benda yang tak ada. Sedangkan depan mata kita macam-macam ruang untuk bina kasih sayang rumahtangga. Tuhan bagi siap dah.”

Begitulah.

Firdaus Mokhtar,
Mujur kerja sendiri. Boleh lah basuh kain selalu. Hahai.


“Baru Nampak Jantan Sikit Ye Dak?” Begini Cara Ajak Shiro Asuh Anak Jadi Berani.

Namun, pelawak terkenal ini, Ajak Shiro menyifatkan kecederaan anaknya, Mohammad Jad Thaqif sebagai salah satu situasi yang akan ditempuhi oleh anaknya yang sedang akan melalui fasa dewasa nanti.

“Proses untuk dewasa Jad…Baru nampak jantan sket ye dak? Dia begurau dgn Sheikh Had baling-baling beg sekali kena baling dengan botol minyak wangi daaa.”

Melihat kepada luka yang dialami oleh anaknya, riak wajah anaknya tidak menunjukkan kesedihan, sebaliknya tenang menghadapi situasi itu.

Dalam pada itu, menjengah dibahagian komen, rata-rata netizen memberikan kata-kata semangat kepada anak Ajak Shiro yang berusia sembilan tahun ini.


Gengam Tangan, Ini Cara Mudah Nak Kenal Otak Anak Dominan Kanan Atau Kiri.

Setiap ibu ayah sudah tentu inginkan anak yang mempunyai kecerdasan yang cemerlang dalam bidang akademik.

Ia lumrah bagi semua orang yang inginkan anak berjaya dalam hidup. Justeru, ramai yang sanggup menyediakan persekitaran pembelajaran yang sempurna buat anak-anak.

Daripada otak yang dominan ni kita boleh tahu banyak rahsia anak kita.

Antaranya :

Buat anak otak kiri dia lebih,

– banyak berfikir dari meneroka
– dia suka sangat pada nombor
– cerita kurang logik dia susah percaya
– fokus bila dah buat sesuatu
– ada rasa ingin tahu yang kuat

Buat anak otak kanan pula,

– lebih suka meneroka dari berfikir
– tak suka nombor tapi suka cerita
– kalau dengar kita cerita memang ralit
– tapi dia kuat juga berangan
– sangat-sangat kreatif

Ada banyak cara nak tengok anak dominan otak mana tapi ini cara paling senang.

Minta anak genggam sepuluh jari dia seperti di dalam gambar.

Lihat ibu jari mana yang di atas.

Jika ibu jari kanan di atas maka dia dominan otak kiri, jika ibu jadi kiri di atas maka dia dominan otak kanan.

Hujahnya,

Setiap anggota badan kita ni di kawal oleh otak yang berlawanan.

Otak kiri kawal bahagian kanan.
Otak kanan kawal bahagian kiri.

Cuba dan gudluck, sampaikan juga pada ibu ayah lain ye

Sumber: Mohd Fhais Salim


Jasad Wanita Hamil, Ibu Mentua Hilang Akibat Banjir Ditemui Berpelukan

Terkini, wanita hamil dan ibu mertuanya yang dilaporkan hilang semalam akibat banjir kilat semalam di Kampung Iboi ditemukan dalam keadaan berpelukan kira-kira 100 meter dari lokasi rumah mereka runtuh.

Mayat Nurul Anis Abu Hassan, 28, yang hamil empat bulan itu ditemukan bersama ibu mentuanya, Salmah Mat Akib, 53, pada jam 9.30 pagi di bawah timbunan batang pokok yang turut dihanyutkan arus deras.

Pengarah Jabatan Bomba dan Penyelamat Malaysia (JBPM) Kedah, Sayani Saidon berkata, kedua-dua jasad mangsa ditemukan dalam keadaan baik dan tiada kesan kecederaan.

Beliau berkata, pihaknya percaya bongkah kayu dilanggar arus deras dan menghempap rumah mangsa.

“Mangsa dipercayai hanyut sebelum tersangkut pada kayu dan batu menyebabkan mangsa terperangkap di bawah timbunan kayu.

“Pasukan penyelamat ternampak kaki mangsa dan berjaya mengeluarkan mangsa pertama dan diikuti mayat kedua,” katanya ketika ditemui di lokasi mencari dan menyelamat (Sar) hari ini.

Sayani berkata, tumpuan kita seterusnya adalah melakukan pencarian remaja lelaki berusia 14 tahun, Khairul Ikhwan Nor Azman yang masih hilang.

Beliau berkata, operasi masih dilakukan di kawasan pencarian dan akan diperluaskan sekiranya masih belum ditemui.

“Kita turut menggunakan khidmat anjing pengesan (K9) JBPM untuk melakukan operasi pencarian hari ini,” katanya.

Terdahulu, suami kepada mangsa Salmah Mat Akib, Abd Rahman Said, 71, menerima panggilan dari menantunya memberitahu keadaan air yang semakin naik di kawasan rumah mereka kira-kira jam 4 petang.

“Bila sampai saya lihat jambatan tidak ada sebab sudah dihanyut arus, saya terus parkir kereta dan berlari ke rumah tapi saya tengok rumah saya pun sudah tidak ada,” katanya.

Beliau berkata isterinya yang terlantar kerana strok ditemani menantunya yang sedang mengandung anak sulung serta anak tirinya di rumah itu tidak sempat menyelamatkan diri kerana kejadian berlaku begitu pantas.

Sementara itu, suami Nurul Hanis, Khairul Ashraf Nor Azman, 24, berkata ketika kejadian dia sedang bekerja di Pulau Pinang dan sepatutnya pulang hari ini bagi membawa isteri melakukan pemeriksaan kandungan.

Katanya, dia menerima panggilan daripada kakaknya mengenai kejadian banjir itu dan terus bergegas pulang, namun apabila sampai rumah yang didiami isterinya itu hilang dibawa arus deras.

“Saya dan isteri tinggal di Pulau Pinang, namun isteri minta balik ke kampung dan tinggal dengan emak saya untuk jaga dia sebab emak kena strok,” katanya yang mendirikan rumah tangga pada Februari lalu.

Khairul Ashraf berkata kali terakhir dia bertemu dengan isterinya pada minggu lepas dan isterinya sempat meninggalkan pesan supaya menjaga dirinya baik-baik.

“Sebelum kejadian kami juga sempat berbalas mesej dan dia meminta saya membelikan dia makanan dan macam-macam benda lain, tapi bila kejadian ini berlaku tak sempat saya nak tunaikan permintaan dia,” katanya.


Kena Hot Dan Jaga Makan Minum Suami. Ada Lagi Tip Wow Pikat Hati Suami

Sebagai wanita yang sudah berkahwin, anda tentu mahu suami selalu sayang pada anda. Jadi, bagi membina kerukunan serta keharmonian rumah tangga agar suami tidak jemu dan tetap sayang pada anda, cuba praktikkan beberapa tip disayang suami yang nyatakan ini.

1.Sentiasa Hargai Dan Hormati Perasaan Suami

Sebagai seorang isteri anda wajib patuh dan bersopan santun dalam setiap pertuturan, baik pada suami mahupun kaum keluarga suami.

Biasakan bercakap dengan nada yang lembut, dan kawal setiap kata-kata anda sewaktu sedang marah. Elakkan bercakap dengan nada yang tinggi atau kasar yang pada akhirnya akan membuatkan suami tersinggung. Ungkapan yang kasar dan kotor, serta suka mengungkit boleh membuatkan anda nampak teruk di mata suami. Sekiranya anda sudah terlepas cakap, segeralah meminta maaf.

Di samping itu, jangan lokek untuk memberikan kata-kata pujian pada setiap usaha yang telah suami lakukan sekalipun bagi anda ia mungkin bersifat sederhana sahaja.

Walaupun nampak biasa, tetapi semua perkara di atas memberikan pengaruh besar pada kasih sayang suami terhadap anda.

2.Jadi Wanita Yang Paling Cantik Di Mata & Hati Suami

Menjadi seorang wanita yang paling cantik di mata dan hati suami tidak semestinya cantik rupa sahaja! Anda perlu cantik luar dan dalam, barulah ‘ngam’!

Menjaga penampilan diri juga penting, dan kebanyakan suami menyenangi apabila melihat isterinya nampak kemas dan menarik. Jangan berikan seribu satu alasan yang klasik kerana sibuk mengurus anak dan sebagainya  sehingga anda tidak sempat untuk berpenampilan menarik di hadapan suami.

Tak payahpun nak mekap berlebihan, memadai  bersolek sederhana supaya indah dipandang suami. Tak adalah suami tengok anda seperti ‘mayat hidup’. Pancarkan kecantikan fizikal dan hati anda kepada suami tercinta. Biarkan suami tahu betapa istimewanya anda.

3.Kena Selalu “HOT” Di Ranjang

Tip Disayang Suami yang ketiga ini tak kurang juga pentingnya. Walaupun perkahwinan anda sudah berbelas tahun, anda pun bukan remaja lagi, tidak bermakna anda tidak perlu “hot” dengan suami.

Pertambahan usia dalam perkahwinan sebaiknya diiringi dengan ghairah cinta yang membara, sehingga hubungan anda tidak monoton dan sentiasa penuh dengan bunga-bunga cinta!

Isteri yang paling disayang suami adalah isteri yang pandai mengghairahkan suaminya, terutama ketika berada di atas ranjang. Kepuasan yang diberikan oleh isteri akan membuatkan suami semakin sayang dan cinta. Hubungan suami isteri juga akan menjadi semakin romantis dan mesra. Perasaan yang wujud itulah yang akan membuatkan perkahwinan anda berjalan lancar dan harmoni hingga ke akhir hayat.

Jadi, anda perlulah berusaha uantuk selalu kelihatan menarik dan mengetahui keinginan suami, bagaimana caranya untuk membuatkan suami anda penuh ghairah.

Sesekali cubalah tampil cantik dan menggoda di malam hari di depan suami.

4.Jaga Makan Minum Suami

Tip disayang suami yang keempat ini juga anda perlu berikan perhatian, sekalipun ada di antara anda yang memang tak suka masuk dapur sebab penat dan sebagainya.

Tahukah anda, isteri yang pandai memasak pasti mendapat nilai positif di mata suaminya. Meskipun ia bukan perkara yang utama, tetapi dengan kepandaian memasak, akan menambahkan lagi kasih sayang suami terhadap anda. Umumnya lelaki suka pada isterinya yang suka memasak makanan kegemarannya. Bahkan, suami pasti akan merindukan masakan isterinya setiap kali dia menjamah makanan di luar.

5 . Usah Cerewet, Suka Marah-Marah Dan Kuat Membebel!

Tip Disayang Suami yang terakhir, satu perkara yang paling dibenci suami pada isteri mereka adalah sikap cerewet, suka marah-marah tak tentu fasal  dan sikap kuat membebel.

Saban hari anda tentu berasa penat kerana seharian menguruskan tugas di pejabat dan di rumah. Menguruskan anak-anak pun satu hal. Namun,  itu adalah perkara yang normal dan sering dirasakan oleh semua wanita yang bekerjaya dan berkahwin dan anda tidak perlu memperbesar-besarkannya. Jika setiap saat anda mengeluh, membebel pada suami, maka akan meninggalkan kesan tidak iklas di mata suami. Bahkan, suami anda pula akan beranggapan anda bukan lagi isteri yang cekal dan tabah.

Jika ada yang tak kena, cubalah bawa berbincang. Kemarahan hanya akan mengundang perselisihan faham yang lebih teruk dan akan membawa pada perang mulut yang maha hebat. Sebagai i

Sumber: 123mamanet.com


Ilmu Hartanah Yang Kena Tahu Bila Nak Beli Rumah. Kena Faham MRTT DAN MRTA Bila Buat Loan 30 Tahun!

Ramai yang mempunyai impian untuk memiliki rumah sendiri. Namun hendak membeli rumah ini bukan seperti membeli kereta.

Ini kerana pinjaman kereta tidak lama berbanding rumah. Lazimnya loan untuk belian rumah sehingga 30 tahun. Ia tempoh yang lama.

Tidak dinafikan ramai memilih tempoh masa yang paling maksimum agar bayaran bulanan rumah rendah. Namun hakikatnya ada segelitir kita tidak tahu kesannya jika memilih tempoh begitu.

Sebagaimana perkongsian Ismaliza Ismail yang menjelaskan bahawa loan rumah yang panjang sehingga 30 tahun memberi kesan kepada bayaran bulan setelah 18 tahun.

Nak tahu lebih jelas mengenai hal ini. Ikuti perkongsian ini.

Kena faham MRTT dan MRTA

Untuk sesiapa yang dah beli rumah secara loan dengan bank, cuba selak balik perjanjian pinjaman korang.

Loan dengan bank berapa lama?

MRTT/MRTA coverage berapa lama? Benda ni ialah tempoh bank cover loan in case berlaku kematian kat korang dalam tempoh duk hutang dengan bank lagi.

Tolong elakkan jadi macam kes di bawah ni ye. Loan dengan bank 30 tahun, tapi MRTT coverage 18 tahun je.

Apa maksud dia?
Maksudnya, bank akan settlekan loan rumah tu kalau korang meninggal dalam tempoh 18 tahun korang berhutang dengan bank.

Jadi kalau korang meninggal tahun ke 19 hingga tahun ke 30, loan korang tu perlu diselesaikan sendiri oleh ahli keluarga korang.

Kalau family tak boleh settlekan apa jadi? Bank lelong je lah rumah tu.

Sumber: Ismaliza Ismail

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Memang Sahih Anak Aku. Abang Buat Apa Ni Sayang.” Amar Bahrin Kongsi Gelagat Anak Buat Ramai Terhibur. Comel!

Kaletahnya sering mengundang tawa warga maya. Dengan wajahnya yang comel, ada-ada saja gelagat anak padangan Amar Bahrain dan Amyra Rosli ini yang mencuit hati.

Aqeef Anaqi merupakan abang kepada Ayra Aryssa ini sering mendapat perhatian warganet.

Terbaru Amar Baharin memuat naik sekeping gambar Anaqi menarik perhatian netizen. Gambar yang  menunjukan Anaqi sedang duduk dihadapan mesin cuci pakaian dalam keadaan memakai kain tuala sahaja sambil memegang telefon.

“Pastikan “sahih” baru kongsi.

“Ni memang sahih anak aku… Abang buat apa ni sayang? @aqeefanaqi 🤣🤣🤣

Perkongsian tersebut membuatkan ramai terhibur dan pelbagai komen dimuat naik warganet sebagai reaksi kepada perkongsian tersebut.


Buat Macam Ni Pada Pintu Bilik, Hanya Guna Bingkai Gambar RM2.10 Aje Nak Macam Wainscoating. Jimat!

Bila dah ada rumah, tak kiralah menyewa atau rumah sendiri, mesti kita ingin menghias rumah dengan cantik. Untuk menghias rumah pun perlu mempunyai sejumlah peruntukkan.

Namun, tidak bermakna, bajet kena ratus-ratus atau ribu-ribu untuk hias rumah. Jadi, bagi yang mempunyai bajet ciput kena perlu ada perancangan untuk menghias rumah.

Sebagaimana keluarga ini. Telah make over pintu bilik yang lusuh menjadi sebuah pintu bilik seakan mewah dengan hanya menggunakan bingkai gambar hanya berharga RM2.10 aje.

IKUTI PERKONGSIAN INI.

Jangan membazir, amalan syaitan. Kita ubah suai dengan menjadikan pintu ni cantik. Terima kasih kedai eco RM2.10.sangat membantu.Cuma kalau masuk kedai eco ni kena baca yassin…takut macam-macam terbeli.

Sebelum

Keadaan pintu bilik sebelum menjalani sebarang pengubahsuian.

Bingkai gambar eco ditampal didinding bilik. Hanya RM2.10 sahaja! Jimat kan.

Dah siap! Sungguh kreatif keluarga ini.

Boleh lah mencuba cara ini. Warna cat pintu boleh pilih warna kegemaran masing-masing. Selamat mencuba!


Periuk Tebal Kerak Hangit Jadi Kembali ‘Bersinar’ Selepas Guna Dua Bahan Ni Saja. Hanya 5 Minit Dah Siap!

Apabila kuali atau periuk hangit disebabkan masakan memang masalah besar buat suri rumah. Mana taknya untuk mencucinya memperlukan tenaga yang kuat.

Jika rendam semalaman pun tak boleh menanggalkan kesan hangit pada permukaan periuk itu.

Bagi wanita ini, puan Faizah Samat, hanya mengunakan bahan soda dan cuka mampu menanggalkan kesan hitam dalam masa 5 minit.

Nak tahu caranya ikuti cara beliau.

Guna soda periuk kembali licin

Saya just nk kongsi satu petua. Al kisahnya saya rebus ketupat dalam periuk besar ni.. dok ralit sembang tak sedar ketupat hangus dah.. dekat sekilo jugak ketupat tak dpt diselamatkan.

Bhg atas ok la selamat.. nak cakapnya punya tebal kerak yg hangit bhg bawah. Tak tahu dh nk buat macamana. Saya nk buang dah sbb dh cuba gosok² pon tak hilang.

Mudahnya cara

Skali bila tanya mak. Mak cakap jgn buang sayang periuk besar tu. Cuba guna soda katanya. Saya pon masukkan air bg mendidih pastu saya masukkan soda dan cuka.. didihkan sampai 5 min. Saya buang air panas tu terus tonyoh dengan berus periuk yang kasar .. alhamdulillah tak sampai 5 min settle…

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Duit Raya Anak Separuh Beli Yang Mereka Suka, Separuh Simpan. Jangan Sekat Rezeki Anak!

Sekat rezeki anak, rezeki kita pun tersekat! Duit raya anak yang dapat banyak tu, separuh bolehlah beli apa mereka suka. Separuh lagi simpan la untuk masa depan.

Ada orang kata beli mainan ni membazir. Sebenarnya ia bukan membazir tapi itu la rezeki anak-anak.

Ada orang kata manjakan anak sangat tak elok. Apa dia nak kita beli.

Bagi saya tak ada rezeki yang tak elok. Semua rezeki elok. Anak di manjakan sejak kecil, itu pun rezeki dia.

Ada anak, ibu ayah duit banyak pun belum tentu lagi dapat rasa manja-manja.

Rezeki anak-anak ni datang dalam pelbagai bentuk.

Ada anak dapat rasa limpahan kasih sayang ibu ayahnya setiap masa tanpa di tagih.

Ada anak susah nak dapat rasa kasih sayang walaupun selalu menagih di kasihi.

Macam-macam..

Memang la yang kerja banting tulang siang malam tu kita, tapi rezeki yang kita dapat mungkin datang dari rezeki anak-anak.

Memang la yang mengurus dan menjaga ekonomi keluarga tu kita, tapi rezeki ekonomi kita ni mungkin datang dari rezeki anak-anak.

Apa yang kita ada sekarang ni? Mungkin itu semua rezeki anak-anak.

Kita ni cuma pemegang amanah je, wajib salurkan rezeki tersebut pada penerima yang sah.

Silap hari, kita yang menumpang rezeki anak-anak rupanya. Allahu..

Makanya usah la kita berkira-kira dengan anak. Usah la kita bakhil sangat fikirannya.

Tak ada bazirnya beli mainan jika itu buat anak rasa gembira dan teruja.

Elak sewenangnya kita sekat rezeki anak-anak dengan kata membazir, tak penting, ngada-ngada dan sebagainya.

Mampu beli, tak mampu usah beli. Belum rezeki anak untuk dapat.

Jangan terkejut! Makin kita mewah-mewahkan anak, makin mewah la rezeki kita datang mengalir kelak.

Rezeki tak pernah terputus kalau kita tak sekat-sekat rezeki anak!

Wallahu A’lam,

Sumber : Mohd Fhais Salim


Jagalah Hati Ibu. Semakin Tua, Semakin Sensitif Hatinya. Deep Perkongsian Ni!

Kasih ibu seluas lautan tanpa bersyarat, begitulah yang sering diperkatakan. Bahkan dengan kasih sayang ibu, semua keinginan dan keperluan seisi rumah diurus sebaik-baiknya.

Pun begitu, dalam meniti usia yang semakin meningkat dari hari ke hari, umumnya hati seorang ibu dikatakan begitu sensitif dan sebagai anak perlulah menyantuni ibu ayah dengan sebaik-baiknya.

Hal ini turut menarik minat Ustaz Khairul Anuar Basri untuk memberikan peringatan buat kita semua melalui perkongsian di fbnya. Semoga bermanfaat.

Jagalah hati ibumu. Kerana di situ terletak segala keajaiban. Bila hati ibu gembira, segala nikmat dunia akan kita rasa. Nikmat akhirat tak usah nak cerita la. Itu dah tentu lebih hebat dan tiada taranya.

Bila hati ibu sedih sebab kita, hidup kita pasti akan jadi susah. Buat apa pun serba tak kena. Kita akan hilang banyak perkara, sama ada yang kita nampak atau pun tak nampak.

Tapi ibu ni memang manusia istimewa.

Walau macamana sedih pun dia dengan kita, dia tak akan sesekali buang kita dari doanya. Bahkan dia akan tetap akui kita anaknya, walau seluruh dunia mungkin membenci kita.

Di depan kita mungkin dia akan ignore kita. Tapi di belakang kita dia angkat tangannya kepada Allah. Dia akan sebut bahawa dia redha dan maafkan kita. Dia halalkan segala makan minum kita. Dia nak hidup kita bahagia dunia dan akhirat.

Kalau kita bernasib baik, ibu kita akan layan kita macam biasa. Dia tak akan tunjuk yang dia terasa hati dengan kita. Tapi dalam hatinya hanya Allah saja yang tahu.

Jangan sombong dengan ibu kita. Jangan celupar mulut kita dengan ibu kita. Tak ada kita tanpa ibu. Tak ada manusia sehebat ibu. Kita nak dibandingkan dengan ibu, kita ni sangat hina. Tak payah sembang bagus la. Kita memang hina, ibu sangat mulia.

Walaupun kita kadang-kadang kita rasa tak suka dengan ibu kita. Walaupun kadang-kadang kita rasa tak setuju dengan ibu kita. Walaupun kadang-kadang kita terasa hati dengan ibu kita. Telan sajalah. Anggap saja itu ujian dan godaan syaitan untuk jauhkan kita dari rahmat seorang ibu.

Sejak dari hari pertama ibu jadi isteri ayah kita, sejak dari hari itulah ibu akan berkorban untuk kita. Kendong kita ke hulu ke hilir selama 9 bulan. Ibu tak akan mengeluh dan buang kita. Waktu bersalin, sakitnya ibu rasa. Darah banyak yang keluar. Urat banyak yang putus. Ibu tak akan merungut dan benci kita.

Semua tu bagai tak ada sebaik saja dengar bunyi tangisan kita. Segala sakit, susah dan penat hilang dalam sekelip mata.

Masa kita kecil, ibu jaga kita lebih dari jaga nyawa dia sendiri. Malam tak tidur kalau kita tak tidur. Siang ambil cuti kalau kita sakit. Selagi kita tak kenyang, ibu tak akan makan. Selagi kita tak tidur, ibu tak akan habis urusannya di dapur.

Sampai kita tua, ibu tetap pandang kita macam anaknya yang masih kecil. Dijaganya kita. Dimasaknya untuk kita. Dinasihatnya kita. Dibebelnya kita. Hebatnya seorang ibu.

Jangan sampai terhenti doa ibu untuk kita. Susah hidup kita nanti. Sebab itu kita kena selalu gembirakan hati ibu. Usaha untuk penuhi permintaannya. Dengar dan ikut cakap ibu.

Kena selalu minta ibu doakan kita. Doa ibu mustajab. Tidak ada hijab antara ibu dengan Allah SWT.

Beruntunglah orang yang masih ada ibu. Jagalah hati ibu baik-baik. Berhati-hati bila bercakap. Mulut jangan celupar. Pilih perkataan bila kita bercakap. Jangan ikut perasaan. Nada suara mesti rendah. Jangan angkat suara dengan ibu. Jangan sampai perasaannya terguris. Semakin ibu tua, semakin sensitif hatinya.

Kena selalu beringat. Apa layanan kita terhadap ibu kita, begitulah nanti layanan anak kita terhadap kita.

Bagi yang ibunya telah tiada, jangan lupa untuk terus doakan ibu setiap masa. Walau telah hilang 1 sumber doa dan kekuatan, jangan pula kebaktian kita terhenti bersama nyawa ibu. Teruskan berdoa semoga Allah ampunkan segala dosa ibu.

Selamat pagi semua.

Ingatlah ibu kita. Akan ada 1 masa kita rasa sangat susah, tak ada siapa pun yang akan sanggup tolong kita dunia akhirat lebih dari ibu kita.

Ya Allah, ampunkan dosa ibuku. Rahmatilah hidupnya dunia dan akhirat. Masukkan dia ke dalam syurgaMu tanpa hisab!


Buat Tabung 52 Minggu dan Tabung “Suamiku Kaya”, Boleh Tiru Idea Kreatif Wanita Ni!

Mengumpul tabungan mengikut jenis warna duit mungkin sudah terbiasa bagi kita. Ada yang mengumpul untuk tabung anak, travel, simpanan tetap malah tak kurang juga tabungan untuk hadiah diri sendiri.

Selalu ada tabung hijau (rm5) dan tabung oren (rm20) kan, tp tahun ni Hani tak buat tabung warna warni tu dan hanya buat tabung dua ni iaitu tabung 52 minggu dan tabung “suamiku kaya” ?

Masuk tahun ni, ni tahun ke 4 Hani buat cabaran simpanan duit 52 minggu ni. Masa jadi pelajar dulu, memang dihujung tahun dapat kumpul duit ni sangat berguna. Macam dapat duit kutu gitu haha. So dengan duit ni lah kalau hani nak
tebus wish list ke apa.

Percaya tak dengan duit tabung ni dua tahun lepas dapatlah sponsor sikit untuk hantar mummy pergi umrah (alhamdulillah?) dan tahun lepas dapat bagi 30 hadiah sempena besday husband yg ke-30. Semua guna duit sendiri
campur duit tabung ni (padahal student lagi tak bekerja gitu ?).

Untuk tabung “suamiku kaya”, baru tahun ni Hani mula sebenarnya. Sebab nak tolong tambah keberkatan rezeki suami berniaga je. Nak tolong je hahaha ?. Macam Hani pernah mention dulu, walaupun isteri ada pendapatan / duit sendiri,
suami elok juga bagi nafkah @ duit poket untuk isteri sebelum pergi kerja supaya berkat lagi duit suami.

Walaupun dua ringgit insyaAllah ada lah keberkatan dia kat situkan (tetiba bertukar mode ustazah nak bagi tazkirah pulak haha)

Duit poket yang alif beri setiap pagi sebelum kitorang keluar rumah, Hani masukkan dalam tabung sambil berdoa semoga Allah limpahkan banyak rezeki buat suami dan diberkati setiap duit yang masuk. Ha Sebab tu nama tabung ni : tabung suamiku kaya ?? mana tahu berkat doa isteri dan masin mulut suami jadi kaya haha.

Hanya berkongsi, mana yang nak mula tabung 52 weeks tu sempat je mula lagi. Details dalam caption gambar ye ??

Konsep dia setiap minggu masukkan duit ikut lah itu minggu ke berapa kan.

Kalau sekarang ni dah masuk minggu ke 13, boleh masukkan dalam tabung tu RM13. Dan seterusnya. Hani masukkan duit setiap hari Jumaat.

Mana yang baru nak mula minggu ni. Masukkan terus RM91 dalam tabung ni (dah gaji kan haha). So minggu depan teruskan je masukkan RM14 dan seterusnya. Seminggu sekali je masukkan duit, bukan hari-hari. Sebab tu tabung ni namanya
tabung 52 minggu.

Simpan lah dalam bekas apa-apa. Kalau takut terpakai, guna tabung yang tak boleh bukak (jenuh nak bukak, bukan tak boleh haha).

Free printable nak keep track senang. Total RM1378 banyak kan sapa nak bagi haha.

Ada yang nak masukkan nilai-nilai lain. Macam seminggu RM10 ke. Terpulang. Tulis amount kat sini so kita ingat minggu ni dah masuk ke belum duitnya.

Semoga bermanfaat.

Kredit: Hani Mynis


Kulit Buah Jangan Buang, Kitar Semula Buat Baja. Pensyarah Kanan Dan Penyelidik Pertanian Organik Ini Tunjukan Cara Suburkan Pokok.

Siapa yang suka berkebun, bercucuk tanam pastinya sentiasa mencari ilmu baru dan pelbagai petua untuk memastikan pokok subur dan mengelak serangga.

Maklumlah, setiap hari sepenuh jiwa membelek pokok, menyiram dan sebagainya dengan harapan pokok membesar dan mendatangkan hasil. Namun tidak semua baja sesuai dan menjadi. Tapi tak salah mencuba. Malah ada yang menjadikan kulit buah sebagai baja organik.

Menariknya, beliau menjadikan kulit buah-buahan sebagai baja. Ia dikitar semula menjadi baja cecair. Apa kata cuba panduan yang beliau berikan. Mana tahu nasihat pakar menjadi, pokok pun subur!

Cara mengitar semula kulit buah dan cara membuat baja cecair.

Ramai yang tidak tahu bahawa buah-buahan mengandungi nutrien penting bagi perkembangan tumbesaran tanaman. Memandangkan sekarang musim buah, kita boleh memanfaatkannya bagi yang berminat dengan pembuatan baja organik.
Contoh paling mudah adalah buah rambutan.

Rambutan mengandungi unsur Potassium (K) yang tinggi. Begitu juga dengan buah-buahan tropika lainnya. Jadi bagi mengelakkan pembaziran sumber, kita boleh membuat baja peram (MOL) dari kulit buah-buahan dan buah2 yang busuk dengan mencampurkannya dengan gula merah. Kemudian tutup rapat.

Formula sukatan baja kulit buah

Formula: 1kg buah / kulit buah +1 kg gula merah + sedikit air (ikut suka). Peram selama 2~4minggu. Tapis patinya. Kulit2 buah tu pula letakkan di sekeliling tanaman.
Cara guna: 20ml pati + 1L air (siram)

Jenis kulit buah yang sesuai

Saya selalu gunakan kulit pisang, jambu air, belimbing buluh, dan apa-apa saje buah yang ada. Boleh juga campurkan sekali sisa sayur seperti batang, akar dan daunnya seperti kangkung, bayam, lobak dsbnya. Boleh juga campurkan sedikit yis dan minuman berkultur seperti yakult untuk mendapatkan kualiti baja yang lebih baik.

Baja ini boleh digunakan untuk semua jenis tanaman, terutama tanaman berbunga dan berbuah. Berkenaan isu bau ni bagi saya sangat subjektif. Baunya masam-masam manis buah saje. Terpulang kepada kesesuaian tempat tinggal dan persekitaran masing-masing. Ini salah satu kaedah kitar semula yang boleh dipraktikkan oleh kita semua.
Cubalah.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Sakit Mata Lihat Kesan Hangus Pada Seterika.  Hilangkan Sepantas Kilat Dengan Cara Ini, Mudah!

Kalau menggosok dan baju terkoyak disebabkan panas melampau memang buat kita rasa sakit hati. Bukan hanya baju yang rosak tetapi kesan paling nyata adalah kesan hitam pada belakang seterika.

Walaupun rupanya sudah tidak seperti dahulu tetapi ia masih elok digunakan seperti biasa. Rasa rimas melihat kesan hitamnya? Hilangkannya dengan mudah, ikut langkah ini. Memang berkesan.

Cara 1
Losyen

Caranya:
1. Letak losyen tangan di atas tapak seterika.

2. Sapu rata.

3. Panaskan seterika pada suhu panas dan gosokkan pada permukaan tempat seterika.

4. Kesan hitam hilang dengan pantas.

Cara 2
Garam halus
2 helai kertas surat khabar

Caranya:
1. Bentangkan surat khabar dan letakkan garam di atasnya.

2. Panaskan seterika pada suhu yang agak panas.

3. Gosok seterika pada garam berulang kali hingga kesan hitam hilang.

4. Hasilnya bukan saja hilang tapi berkilat macam baru.

Cara 3
Daun pisang

Caranya:
1. Ambil sehelai daun pisang muda.

2. Panaskan seterika dan gosok di atas daun pisang.

3. Gosok hingga kesan hitam tanggal.

Selamat mencuba!


Bapa Bebas Dari 40 Tuduhan, Anak Ahmad Zahid Luah Rasa Syukur!

Semalam, Mahkamah Tinggi Shah Alam melepaskan dan membebaskan bekas Timbalan Perdana Menteri, Datuk Seri Dr Ahmad Zahid Hamidi daripada 40 pertuduhan rasuah berhubung sistem Visa Luar Negara (VLN).

Anak perempuannya, Datuk Nurulhidayah meluahkan kesyukuran berhubung keputusan Mahkamah Tinggi yang membebaskan bapanya daripada 40 pertuduhan rasuah itu.

Menerusi sebuah hantaran di laman Instagram, Nurulhidayah mengucapkan terima kasih kepada orang ramai kerana sudi menitipkan doa untuk bapanya yang juga Presiden Umno itu.

“Allahuakbar. Alhamdulillah. Segala syukur dan pujian hanya kepada Allah yang Maha Berkuasa.

“Mewakili keluarga saya, dengan rendah hati kami ingin berterima kasih kepada keluarga, sahabat dan semua yang mendoakan abah,” tulis wanita berusia 44 tahun itu.

Naib Pengerusi MQ Tech itu berkata, segala kebaikan dan semangat berterusan daripada para penyokong hanya mampu dibalas Allah SWT.

“Hanya Allah sahaja yang dapat membalas kebaikan kalian atas doa dan kata semangat yang tak pernah putus-putus. Aaminn,” katanya yang mesra dipanggil Kak Long.

Meninjau di ruangan komen, rata-rata pengikut turut berkongsi rasa syukur selain tumpang gembira atas ‘perjuangan’ tersebut selepas bertahun-tahun bapanya menjalani prosiding perbicaraan di mahkamah.


Elisya Sandha Akui Stress Fitnah Bergaduh Dengan Mentua, “Mama Papa Sangat Sedih & Terasa”

Sebelum ini pernah tular pelakon, Elisya Sandha memuat naik tangkap layar sebuah video yang meletakkan tajuk yang boleh mencetuskan kontroversi dan tidak benar. Ia susulan tanggapan segelintir pihak yang mendakwa keputusannya berpindah ke rumah baharu disebabkan bergaduh dengan ibu mentua yang juga merupakan pelakon dan penerbit terkenal, Sheila Rusli.

Memetik laporan Media Hiburan, Elisya berkata, tuduh tersebut amat berat dan boleh mejejaskan keharmonian keluarga.

“Keluarga sangat penting buat saya. Saya tak kisah kalau orang nak bercakap mengenai saya tapi jangan keluarga saya.

“Bila ada yang mendakwa tindakan saya keluar daripada rumah mentua kerana bergaduh dengan mama Sheila, hal itu memang tak berlaku langsung.

“Bagi saya, itu bukan kontroversi tapi fitnah,” katanya kepada MH.

Jelas ibu kepada seorang cahaya mata ini lagi, dia dan suami hanya mahu hidup berdikari seperti keluarga-keluarga baharu yang lain.

“Bila sudah berkeluarga, pasti kita mahu rasai pengalaman hidup sendiri. Saya hanya berkongsi video rumah baru dan keluarga mentua melawat saya tapi lain pula tanggapan orang.

“Saya baru bercakap dengan suami yang saya stess. Bila duduk rumah mentua, orang kata, tak nak duduk rumah sendiri ke? Bila keluar, katanya bergaduh pula. Ada sahaja yang tak kena.

“Jadi, suami minta saya tidak melayan dan fokus dengan keluarga,” ulasnya lagi.

Elisya berkata sedemikian ketika ditemui di acara Tonton Anugerah Drama Sangat 2022 (TADS2022) baru-baru ini.

Katanya lagi, perkara seperti ini secara tidak langsung telah mengguris hati keluarga mentuanya.

“Saya sebenarnya tak mahu pun melayan dakwaan-dakwaan tersebut tetapi bila Mama Sheila bertanyakan kepada saya, kenapa orang cakap begitu? Jadi, saya harus jelaskan kepada umum.

“Mama dan papa sangat sedih dan terasa. Kalau mereka diam saya tidak akan buat apa-apa kenyataan,” kongsinya lagi.

Sementara itu, Elisya mendedahkan dia dak suami kini sedang membiasakan diri hidup di rumah sendiri.

“Alhamdulillah, setakat ini, baik-baik sahaja. Saya baru berpindah dalam dua minggu. Banyak juga perkara yang kami baru belajar. Bila duduk rumah mentua, ada sahaja makanan terhidang.

“Bila duduk rumah sendiri, pandai-pandai la hidup dan bangun Subuh. Potong limau pun salah. Saya anggap itu sebagai proses pembelajaran” akhirinya.

Terdahulu, Elisya dan suaminya Uzair Haqimy Azman selamat berkahwin pada 21 Ogos 2021 dan hasil perkahwinan dikurniakan cahaya mata perempuan, Bunga Elhaq, lapan bulan.

Sumber : Media Hiburan


Mangsa Banjir Sri Muda, Kanak-kanak 2 Tahun Ditemui Lemah. Ramai Sebak!

Seorang kanak-kanak lelaki berusia dua tahun didapati lemah dan mengalami simptom muntah-muntah dipercayai akibat kekurangan air di kawasan banjir Sri Muda, di sini, malam ini.

Pakar Perubatan Kecemasan Hospital Klang, Dr Mohd Akmal Rahim berkata, kanak-kanak berkenaan ditemui berada bersama keluarganya di dalam rumah di kawasan yang dinaiki air.

“Kanak-kanak ini telah terkandas di kawasan banjir selama dua hingga tiga hari dan telah muntah banyak kali.

“Air dalam badan sangat kurang jadi ia beri kesan kepada tekanan darah,” katanya yang bertugas di kawasan itu ketika ditemui Astro Awani pada Rabu malam.

Terdahulu, pasukan perubatan terpaksa mendapatkan bantuan pihak polis bagi membawa keluar kanak-kanak itu yang masih berada di rumah.

Sewaktu ditemui di rumahnya, mangsa dikatakan dalam keadaan kurang bertindak balas ketika pemeriksaan dilakukan.

Ujar Dr Mohd Akmal, kanak-kanak itu dikejarkan ke Hospital Klang untuk rawatan lanjut.

Meninjau di rungan komen, ramai memberikan respon sedih melihat anak kecil ini yang terlihat begitu lemah.

Justeru wargamaya turut mendoakan agar anak ini segera sembuh dan memohon agar dipercepatkan lagi bantuan kepada mangsa banjir oleh pihak berkuasa.


Anak Keliru Nak Eja Kena Satu K Ke Dua K?  Kalau Tak Pasti, Ni Formulanya!

Bagus juga perkongsian daripada seorang guru Bahasa Melayu ni, sekurang-kurangnya kita sebagai ibu ayah dapat juga jelaskan dengan anak-anak kita tentang mengeja perkataan yang mereka selalu terkeliru.

Untuk itu, kita hadam dulu formula ini sebelum ajarkan pada anak-anak. Jom semak.

Nak tambah satu K atau dua K?

Ejaan yang mana betul antara “kebanyakkan dan kebanyakan”?

**media[101242]**
Bukan murid je hadapi masalah ni, orang yang dewasa pun hadapi masalah ni taw. Benda ni sangat-sangat penting terutamanya bila menulis karangan.

Markah karangan pasti akan terjejas sebab markah ditolak. Sebab apa? Sebab kesilapan ejaan. Rugi kan? Pasti kita nak elak benda-benda camni. Betul?

Jadi aku rasa amat-amat penting untuk aku kongsikan dengan korang tips padu ni. Aku harap benda dapat sedikit sebanyak korang pakai dan guna untuk ajar pada anak-anak dan murid-murid.

Aku dah belanja tips padu macam yang dijanjikan, korang tak nak belanja aku apa-apa ke wei? hahahha


“Ingin Bebas & Bersamamu Semula….”- Yasin Buat Lagu Dalam Penjara Bikin Hati Pilu!

Umum mengetahui bahawa bekas penyanyi nasyid dan komposer, Muhammad Yasin Sulaiman, kini didakwa atas tuduhan mengedar dadah jenis kanabis. Dia kini ditahan di Penjara Sungai Buloh.

Terbaru menerusi Instagram miliknya, paparan muat naik sebuah lagu baharu ciptaannya ketika di sana. Difahamkan kini akaun Instagramnya dikendalikan oleh ahli keluarganya.

“Lagu ini dicipta oleh Yasin semasa di Penjara Sungai Buloh. Yasin meminta lirik lagu ini dikongsikan di instagram untuk sahabat, teman dan peminat.”

Lagu yang bertajuk ‘Bebaskan Aku’ mengambarkan meminta pertolongan dibebaskan dari tirai besi itu. Antara lirik lagu adalah:

“Bebaskan aku, Ku utuskan kata-kata di sebalik tirai besi, Tanpa dapat ku titiskan air mata sepi.

Bila ku katakan semuanya baik di sini, Ku tak ingin engkau rasa susah hati.

Hatiku berkecai seolah sudah tiada, Dan jiwaku ini terus meronta. Ingin bebas dan bersamamu semula.“

Untuk rekod, Yassin berdepab dengan kesalahan di bawah seksyen 6B(1)(a) Akta Dadah Berbahaya (ADB) 1952 dan boleh dihukum di bawah Seksyen 6B (3) akta sama yang membawa hukuman penjara seumur hidup dan sebat tidak kurang daripada enam sebatan, jika sabit kesalahan.

Penyanyi itu turut didakwa mengedar dadah berbahaya jenis ganja anggaran berat 214 gram di lokasi, masa dan tarikh sama.

Dia dituduh di bawah Seksyen 39B(1)(a) ADB dan boleh dihukum di bawah seksyen 39B(2) akta sama. Jika disabitkan kesalahan hendaklah dijatuhi hukuman mati atau penjara seumur hidup dan jika tidak dijatuhkan hukuman mati, perlu disebat tidak kurang 15 kali.


“Syurga Kayangan Budak Asrama.” Video Stok Makanan Moreh Ramadan Satu Almari Raih Perhatian Warganet!

Tidak lama lagi kita bakal menyambut bulan Ramadan. Sudah tentu pelbagai persiapan dilakukan untuk memastikan bulan yang mulia ini dirai dengan sempurna.

Jika ibu ayah sudah tentu akan membeli stok bahan mentah, bagi golongan remaja yang tinggal di asrama ada cara tersendiri.

Menerusi kapsyen ringkas, dia mengatakan ia merupakan stok makanana untuk moreh iaitu selepas solat terawih.

Ramai warganet kagum cara pelajar berkenaan. Malah cara mengantung teh di penyangkut baju turut menjadi sebutan.

Video berdurasi 12 saat ini telah meraih tonton sehingga 2.2 juta dengan tanda like 237.5K  ini boleh juga dijadikan panduan buat ibu bapa yang mempunyai anak di asrama untuk menyediakan stok makanan moreh Ramadan.

Rare cara adik ni!

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Nak Tutup Buku Air Mata & Buka Buku Kegembiraan.” Dato’ Fazley & Isteri Sanding Semula Sempena Anniversary & Penuhi Wasiat Arwah Ayah.

Selepas 13 tahun mendirikan rumah tangga, pasangan sama cantik sama padan ini mengambil keputusan untuk bersanding buat kali kedua. Lebih manis lagi, hari persandingan tersebut jatuh pada hari ulang tahun perkahwinan kami.

Menurut Dato’ Fazley Yaakob, persandingan tersebut juga sebagai memenuhi wasiat arwah ayahnya yang mahu mereka bersanding semula.

“Akhirnya janji saya kepada arwah ayah sudah terlaksana. Dulu arwah cakap kalau masa mengizinkan, bersanding lah semula. 13 tahun lalu, kami bersanding berasaskan air mata, jadi ayah mahu kami buka buku baru.

“Jadi hari ini, kami nak tutup buku air mata dan buka buku kegembiraan. Saya berasa sangat lega kerana sudah kotakan janji. Pagi selepas majlis bersanding, kami ke pusara arwah untuk menghadiahkan bacaan yaasin ,”ujar  Fazley lagi.

Selain itu, tayangan foto-foto majlis persandingan dahulu dipaparkan kembali sebagai kenangan manis yang dikongsi bersama penonton.

“Alhamdulillah, majlis hari ini berjalan lancar ditambah tiada yang lebih membahagiakan saya apabila persandingan semula ini dapat disaksikan oleh keluarga terdekat, sahabat handai dan hampir keseluruhan rakan media yang selama ini menyokong karier seni saya,” kata Fazley.

Majlis turut diserikan dengan persembahan daripada tiga anak mereka iaitu itu Ahmad Fariedz, 10, Ahmad Fieradz, 8 dan Ahmad Fierudz, 7 selain nyanyian harmoni berjudul Jatuh-Jatuh Cinta daripada The Mirza selain paluan kompang.

Momen majlis lebih indah apabila  Fazley turut menyanyikan lagu popularnya berjudul Bila April yang ditujukan kepada Azrene ketika awal perkenalan mereka.

Fazley dan Azrene bernikah pada 7 November 2005 dan perkahwinan itu penuh kontroversi apabila ibu Azreen iaitu Datin Seri Rosmah Mansor tidak merestuinya.


Seminggu Demam Tak Kebah-kebah, Ibu Ni Kongsi Apa Yang Dilakukannya.

Bila anak demam kita sebagai ibu bapa pasti akan segera mendapatkan rawatan,sama ada bertemu doktor atau bersekali dengan amalkan beberapa petua tradisional agar demam yang dihidapi kembali segera pulih.

Apa yang pasti, setiap antara kita punya pengalaman tersendiri dalam menjaga dan merawat demam anak-anak kita. Jadi kali ini, dikongsikan kisah  seorang ibu bernama Fasihah Ibrahim tentang apa yang dilakukan apabila anaknya demam tidak kebah-kebah.

Ini Perkongsiannya;

Bila umar kena tahan wad, ibu jadi orang tak tentu arah. Kata doktor umar kena jangkitan kuman dan dadanya berkahak. Siang malam ibu pantau suhu umar, tapi suhu tetap hampir 40. Ibu risau sebab umur bawah setahun seperti umar tidak bole suhu tinggi2 takut kena sawan tarik nauzubillah. Bila suhu tinggi je, ubat bontot dimasukkan. Dah turun suhu sikit, naik mendadak balik. Ubat bontot lagi. Sehingga umar dah khayal ubat dan tidak aktif seperti biasa.

Doktor bagi gas untuk cairkan kahak umar. Umar behave je. Allahu.. baiknya anak ibu ?

4hari umar di wad, umar diberi gas setiap 4jam, kata doktor gas itu untuk cairkan kahak dan tidak bahaya kepada umar. (Rujuk video dibawah). Umar sangat behave bila ibu bagi gas tu. Physio jugak datang untuk tepuk belakang umar bagi mencairkan kahak. Ibu juga diajar cara yang betul untuk cairkan kahak (Lihat video). Lagi sekali, Umar tak menangis, malah umar tdo lena. Allah, baiknya Umar sebab tak pernah susahkan ibu sepanjang 4hari di wad. Sangat senang menjaga Umar.

Physio tepuk belakang untuk cairkan kahak. Umar masih behave ??

Namun, suhu umar masih tinggi. Malam2 umar gigil. Ibu terus panggil nurse.

Penyelesaiannya ubat bontot lagi. Umar dah penat, umar lena hingga ke pagi. Sehingga satu tahap ibu dah xkuat tengok umar dalam keadaan macam tu. Hampir setiap malam ibu menangis melihat keadaan umar yang terbaring lemah. Badan panas. Tiada kesudahan demam Umar. Allahurobbi.

Umar juga sudah 3x ambik darah disebabkan suhu terlampau tinggi. Alhamdulillah darah umar sangat cantik dan tiada apa apa jangkitan kuman. Lepas tu, Doktor beritahu yang umar bebas jangkitan kuman dan kahak pun sudah tiada. Tapi kenapa umar masih demam panas? Ibu bingung dan buntu. Hari keempat di wad, ibu jumpa doktor, ibu mintak discharge. Sebab ibu sudah tidak sanggup tengok umar dalam keadaan lemah begitu. Tiba masanya ibu ikhtiar cara lain pula. Orang tengok ibu letih dan tak terurus. Tapi ibu sanggup letih menjaga umar, daripada apa2 terjadi kepada umar. Tdo out, makan out. Orang cakap baru anak sorang, Ya, sebab ibu anak seorang, ibu harus risau. Ibu tiada pengalaman.

Petang hari keempat, umar sudah discharge. Kawan2 nasihatkan ibu untuk bawak Umar berurut dan Cari Air penawar. Ibu akur. Lepas maghrib, ibu ke rumah tukang urut yang ibu panggil sebagai Wak. Wak pakar urut traditional. Sewaktu ibu ke rumah Wak, Umar masih demam panas. Bila wak sentuh umar, wak mengeleng2 kepala, katanya belakang umar sudah lama terseliuh. Bila disentuh kaki umar, sejuk. Katanya ini Demam urat.

BARU IBU TAHU..

Dulu ibu xtahu yang bayi pun ada demam urat. Kata Wak, bayi demam urat jika dia ada jatuh katil, cubaan untuk berjalan lepastu jatuh, orang sekeliling pegang cara salah dan sebagainya. Belikat umar sudah lama terseliuh. Mungkin cara pegangnya salah. Sebab itulah demamnya tiada surut. Wak juga beritahu ibu, part yang paling penting adalah perut. Jika kita urut seseorang, tetapi tidak urut di perut, tiada gunanya. Kerana perut adalah mesin badan. Begitu juga dengan bayi. Kena jaga perutnya. Masa diurut umar menangis tapi xkeluar airmata.

Seusai isyak, ibu jumpa salah seorang ustaz di situ. Ramai ibu bapa datang bawak baby untuk jumpa dengan ustaz. Ustaz pakar dalam mengubat org dewasa dan kanak2. Bila tiba giliran umar, sebelum ibu sempat beritahu ustaz apa apa, ustaz ajukan beberapa soalan:

1) Dia (umar) asyik nak tdo je ke?
2) Bila masuk je waktu petang, badannya mula panas sampai ke malam?
3) Dia jadi macam pemalas?
4) Dia asyik merengek2 jika terjaga dari tdo?
5) Dia sekarang dah pandai meniti2 nak berjalan?

Ibu angguk. Semua yang ustaz tanya itu betul. Ustaz senyum tapi xberitahu ibu apa2. Ustaz teruskan baca ayat. Kata ustaz memang belikat kiri umar terseliuh. Tapi, ada “something” juga. Ustaz tanya ada bawa umar keluar waktu senja ke? Kata ibu, ada. Pergi Rembau cari durian. Bila selesai, ustaz nasihat beberapa perkara:

1) Bila maghrib jangan bagi anak kecil keluar rumah. Tahan anak, biar duk dalam rumah saja.
2) Tutup semua pintu2 dan tingkap2 bila menjelang maghrib. “Benda” tu suka masuk ikut tingkap pintu terbuka. 3)Sebelum tdo, bapa tolong bacakan ayat qursi sambil pegang ubun2 anak.

Ibu baba angguk. Alhamdulillah,Malam tu, Umar tdo dengan lena sekali. Bila bangun, alhamdulillah demam sudah kebah. Umar dah tak demam!! Allahuakbar..Umar juga semakin hari semakin aktif dan kembali kepada umar yang dahulu. Yang suka senyum, yang suka main, suka bercakap. Allahuakbar, ibu menangis melihat perubahan positif umar kerana ibu sangat rindukan gelak tawa umar.

Ibu tidak putus2 mengucapkan rasa syukur ke hadrat Allah kerana dengan izinNya, umar sudah kembali pulih. Alhamdulillah. Alhamdulillah. Alhamdulillah. Sesungguhnya Allah la Yang Maha Berkuasa atas segala sesuatu.

Maafkan ibu Umar kerana Umar demam semiggu. Sesungguhnya ketahuila ibu sudah ikhtiar yang terbaik untuk Umar.


“Untung Ko Dik, Kampung Di Korea..”- Netizen Seronok Tengok Gelagat Rina Balik Kampung!

Lazimnya bila kita menyebut tentang balik kampung, sudah terbayang suasana desa yang tenang dan damai. Dikelilingi sawah bendang, gunung ganang, atau pun kebun.

Namun lain pula kisahnya bila baru-baru ini Maryam memuat naik rakaman video membawa pulang Rina ke Korea.

“Balik kampung finally,”

Video yang dikongsikan cukup mencuri tumpuan, video Maryam, Ryzal dan Rina bermain salji di Korea nampak begitu meriangkan.

Gelagat keluarga personaliti media sosial ini membuatkan ramai tertarik dan teruja apabila Rina dapat pulang ke kampung, Korea dan bermain salji di hadapan rumahnya.

Hingga ada juga segelintir warganet berseloroh dengan meninggalkan  komen-komen lucu apabila kampung Rina adalah di Korea.

Difahamkan semenjak kembali ke Malaysia 2 tahun yang lalu, pasangan Youtuber Maryam You Narae dan Ryzal Ibrahim belum berkesempatan untuk pulang ke kampung halaman Maryam di Korea Selatan. Baik Maryam mahupun Ryzal sibuk dengan kerjaya masing-masing.

Meninjau di ruangan komen pelbagai reaksi diberikan. Antaranya seperti ini  :

“Best kampung di Korea”

” Pergh kat kampung dia ada salji”

“Tunglaa ko dik, nnt cuti sekolah cikgu tanya kampung dekat mana, jawab  korea je cikgu”


Kurangkan Berat Badan, Rajin Amal Minuman Hijau Ni!

Memulakan langkah untuk menurunkan berat bedan dan sekali gus mendapatkan berat badan ideal dan kekal awet muda, apa kata anda amalkan minuman kesihatan yang dikongsikan ini.

Penyediaannya cukup mudah dan bolehlah dicuba untuk mendapatkan manfaatnya seperti mana yang dikongsikan oleh wanita ini.

Assalamualaikum semua.

Di hari yang penuh barakah ini saya ingin kongsikan satu petua dan juga menu sihat.

Amalan ini saya gunakan untuk mengurangkan berat badan.

Boleh juga diamal oleh ibu yang selepas melahirkan untuk membanyakkan pengeluaran susu badan.

Khasiat

🌺Mengatasi sembelit
🌺Megurangkan angin dalam badan
🌺Mengatasi masalah dan
mencantikkan kulit
🌺Mengurangi kadar lemak setelah di amalkan selama 2 minggu
🌺Menguatkan Imunisasi bagi cegah
penyakit
🌺Mengatasi masalah kencing manis
dan menurunkan kadar glukos
🌺Melancarkan perjalanan darah
🌺Rahsia awet muda

BAHAN-BAHAN

1) Halia
2) Pegaga (bersama akarnya jika ada)
3) Segelas air
4) No sugar!

Semudah A B C kan?
Tapi sangat berkhasiat!

Cara-cara

Blendkan semua bahan,tapis dan minum.
Boleh juga campurkan sedikit madu jika mahu

Nota: Hampas boleh di buat scrub

Sumber : Azwani Muzammel


“Kulit Yang Mereput Perlu Dikoyakkan & Dibuang. Sampaikan Anak Kata ” Muka Macam Hantu”. Wanita Ini Kongsi Derita Gara-Gara Spa Bergerak.

Niat baiknya hanya ingin membantu bisnes rakan, namun siapa sangka dia terpaksa berhadapan dengan insiden yang menyebabkan kulitnya  terbakar.

Mangsa yang dikenali sebagai Inazalina Zalina bercerita detik hitam yang berlaku ke atasnya ahad minggu lalu.

Ibu kepada dua cahaya mata ini berdepan trauma apabila kulit muka dan lehernya mengalami kesan melecur yang teruk gara-gara kecuaian rakannya yang nerupakan seorang pakar kecantikan sebuah spa bergerak.

Tanpa sengaja rakannya itu tertumpahkan air panas daripada alat stim muka tepat ke wajah Inazalina.

“Awalnya saya ingat hanya cuci muka biasa-biasa tapi pelik tiba-tiba tengok ada alat stim muka kat tepi. Waktu tu saya terfikir macam tak selamat je.

“Saya tak tahulah dia tak sempat tolak alat tersebut ke apa, sebab tiba-tiba alat tu jatuh atas muka saya. Air yang menggelegak tu masuk kena mata, muka dan mengalir sampai ke leher.

“Waktu tu rasa macam terbakar hidup-hidup. Saya tak menjerit, tak boleh cakap apa-apa sebab terlampau sakit. Sebaik saja air panas tu masuk mata saya terus pergi ke sinki dan basuh dengan air.

“Saya ambil bekas besar dan rendam muka. Tapi sakit tu tak hilang, makin lama makin sakit,” katanya lagi.

Tidak tahan dengan kesakitan yang dialami, Inazalina terus menghubungi suaminya untuk  ke hospital.

“Sebaik tiba kami ke bahagian kecemasan sebuah hospital swasta. Mula-mula mereka macam tak nak terima saya sebab kes melecur.

“Lepas tu dia bagi air drip satu botol biar mengalir kat muka, saya juga ambil suntikan tapi sakit memang tak hilang-hilang.

“Jururawat ambil gambar saya dan hantar dekat doktor pakar. Biasalah  Ahad tak ada (doktor) pakar dan nasib baik mereka nak ambil kes saya. Alhamdulillah.

“Saya ingatkan hanya sapu krim kemudian saya boleh balik. Tapi bila doktor datang barulah dia jelaskan mengenai tahap luka saya.

“Saya disuruh puasa dan perlu segera jalani pembedahan kerana kulit saya sudah mereput, hitam memang teruk sangat.

“Kulit saya yang mereput itu perlu dikoyakkan dan dibuang kerana bimbang berlaku jangkitan jika tidak dilakukan segera. Waktu tu saya memang terkejut sangat-sangat,” katanya.

“Saya jadi down sangat-sangat. Tiga hari saya menangis. Saya fikir macam mana saya nak berdepan dengan orang ramai sebab saya kerja di bahagian frontliner,” ceritanya lagi.

Dalam pada itu, doktor turut menasibatinya supaya mengelak dari terkena pancaran matahari sekurang-kurangnya sebulan.

” Saya juga tak boleh pakai apa-apa di muka selama enam bulan kecuali Bio Oil. Kulit saya dah rosak jadi warna kulit akan sentiasa berubah-ubah.

“Nak kembali ke kulit asal mungkin tak akan berlaku sebab melanin kulit dah mati. Jadi warna kulit selepas ini bergantung kepada badan masing-masing. Kadang-kadang boleh jadi gelap, mungkin boleh jadi terlalu cerah atau mungkin berbelang hingga ke leher,” ujarnya lagi.

Lebih menyedihkan keadaan wajahnya sedemikian membuatkan anak bongsunya enggan mendekatinya.

“Anak kedua saya sampai takut tengok muka saya. Bayangkan anak yang selalu kita peluk tu, dia datang kata muka saya macam hantu. Dia macam ketakutan tak nak dekat dengan saya.

“Itu yang buatkan saya sedih. Sepanjang saya berada di hospital, saya hanya jumpa dua anak saya dua kali sahaja. Bila saya call dia macam ok tapi bila berdepan dia jadi takut,” katanya.

Sementara itu, Inazalina menasihati orang ramai agar tidak menjalani rawatan muka menerusi spa bergerak yang tumbuh bak cendawan selepas hujan kebelakangan ini.

“Saya hanya mahu menyedarkan orang ramai supaya insiden ini tidak berlaku kepada sesiapa selepas ini. Saya sendiri tertanya-tanya adakah spa bergerak ini betul-betul berdaftar, sijil diiktiraf atau sebaliknya.

Enggan menyalahkan mana-mana pihak, Inazalina bagaimana pun terkilan dengan sikap lepas tangan kawannya itu selepas insiden tersebut.

“Dia hanya meminta maaf di atas apa yang berlaku. Dia hanya cakap sorry  tak sengaja. Saya rasa sama ada dia pegang alat tu kemudian dia terlepas ataupun dia tertolak.

“Bila saya tanya dia tak nak jawab tapi saya tak marah waktu tu sebab saya fikir dia kawan saya. Dia hanya melawat saya di hospital selepas hari ketiga saya dibedah. ia datang bagi saya Vitamin C. Masalahnya benda tu bukan boleh pulihkan muka saya.

Inazalina yang kini masih berada di hospital untuk rawatan berharap semoga semuanya dipermudahkan buatnya.

“Apa sahaja boleh berlaku. Ini sekadar peringatan. Saya bernasib baik sebab tak buta. Itu yang pelik sebab air yang menggelegek itu betul-betul jatuh tepat pada mata. Syukur kerana Allah selamatkan saya.


“Di Hari Jumaat Penuh Rahmat, Perginya Anak Syurga.” Derita Kanser Otak Tahap 4, Adik Ahmad Danial Meninggal Dunia

Tiga minggu yang lalu, arwah berpeluang mencapai impiannya untuk menjadi anggota bomba. biarpun dalam keadaan yang tidak berdaya,  adik Ahmad Danial Ahmad Suhairi berpeluang  memakai uniform dan menaiki jentera bomba.

Namun pagi ini, khabar duka diterima adik Ahamd Danial disahkan meninggal dunia akibat kanser otak Diffuse Intrinsic Pontine Glioma (DIPG) tahap empat awal pagi tadi.

Berita itu dikongsikan oleh pengerusi Persatuan Sokongan Anak-Anak Kanser (Pesona) menerusi laman Facebook miliknya pagi tadi.

Inalillahiwainailahirojiun
Selamat berpulang, anakanda Danial.
Al Fatihah.

Ahmad Danial Ahmad Suhairi
2/2/2012 – 25/10/2019
Kanser otak DIPG

Berita sedih ini turut dikongsikan oleh pihak Sekolah Rendah Agama (SRA) Al-Irsyad,  yang turut menyampaikan salam takziah kepada seluruh keluarga adik Ahmad Danial.

Allah menjemputnya pulang di hari Jumaat yang mulia. Semoga keluarga almarhum Ahmad Daniel tabah dan sabar menghadapi ujian ini. Jenazah akan dibawa pulang ke rumah neneknya di Beserah untuk disemadikan di sana.

Tenanglah kamu di sana wahai anak syurga..
02.02.2012-25.10.2019


“Cutenya, Jeling Macam Nak Makan Ayah. Garang Tapi Comel.” Reaksi Anak Tomok Tak Dibenar Main Handphone Bikin Terhibur!

Kanak-kanak dengan gajet tak dapat dipisahkan, tak kira waktu pasti tak lepas dari pegangan terutama sekali handphone.

Apatah lagi jika ibu bapa sibuk dengan urusan masing-masing. Jadi gajet menjadi benda penting untuk elak anak ganggu atau tak mahu anak bosan sendirian.

Tetapi ada juga ibu bapa yang tidak menggalakkan anak-anak terlalu asyik dengan gajet. Sehinggakan waktu makan pun tetap nak ada gajet ditangan.

Sepertimana yang dikongsikan oleh penyanyi dan pelakon Tomok. Dalam satu video pendek berdurasi 58 saat, kelihatan anak perempuannya, Khadijah atau mesra dipanggil Dadija tengah ‘ merajuk’ dek kerana tidak dibenarkan bermain handphone ketika makan.

Walaupun kedengaran suara ibunya seperti mahu memberi handphone, namun Tomok tidak mengizinkan menyebabkan Dadiija terus memberi jelingan tajam. Cukup lucu dan terhibur melihat gelagat anak perempuan Tomok ini.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Bukan Tamak Tapi Nak Nasib Terbela, Isteri Kena Tahu Prosedur Tuntutan Harta Pusaka Suami. Peguam Ini Jelaskan Sebabnya.

Ramai wanita yang kematian suami tidak mengetahui secara jelas prosedur tuntutan harta pusaka sehingga nasib diri dan anak-anak tidak terbela. Lebih menyedihkan apabila isteri tidak bekerja sehingga mengakibatkan proses tuntutan menjadi lama.

Bagi wanita ketahui hak anda demi anak-anak sebagai waris. Bukan ingin harta semata tetapi sebagai persediaan

Selanjutnya ikuti penjelasan peguam ini menerusi Roslina Sabiyah & Co mengenai hak-hak dan tindakan yang perlu isteri tahu setelah pemergian suami.

Wanita.. ketahuilah hak anda!

Jangan sampai ditendang ke sana sini umpama bola gara-gara tidak tahu prosedur yang betul menuntut harta pusaka suami yang dah meninggal. Jangan sampai maruah anda dipijak hanya kerana anda tak tahu nak membela dan mempertahankan hak anda sendiri!

Saya membelek senarai dokumen yang diserahkan seorang wanita yang baru setahun kematian suami. Saya perasan macam ada sesuatu yang tak kena. “Kamu dah uruskan insurans, akaun bank dan kereta ni semua?”

“Sudah puan.. saya sudah uruskan semuanya. Hampir 10 bulan saya uruskan tapi tak selesai-selesai lagi. Sekarang ini rumah pulak nak kena mohon. Urus pusaka memang macam ni ye puan? Saya dah penat..”

Saya menggeleng.. rasa terkilan sebab masih ramai wanita yang tak dapat maklumat yang lengkap untuk mengurus harta pusaka dengan betul. “Boleh ceritakan apa urusan yang puan dah buat?” Tanya saya sekadar nak tahu sejauhmana laluan ‘berliku’ yang dah dilaluinya..

“Suami ada tinggalkan wang simpanan di bank. Saya pergi ke bank untuk keluarkan duit. Pihak bank suruh saya pergi ke Amanah Raya untuk dapatkan surat Arahan. Saya pergi ke Amanah Raya. Pihak Amanah Raya pula suruh saya ke Mahkamah Syariah untuk mohon sijil faraid. Saya ke Mahkamah Syariah pula untuk mohon sijil faraid. Dah dapat sijil faraid saya hantar ke Amanah Raya. Saya pun dah ke JPJ untuk urusan yang sama. Dalam surat JPJ ada minta beberapa dokumen dan saya pilih untuk uruskan dengan Amanah Raya sahaja”.

Kalau dah berurusan di sana, kenapa baru sekarang puan nak jumpa peguam?

“Sebenarnya saya dah tanya ramai orang..kat mana saya nak uruskan harta pusaka ni. Tapi jawapan mereka berbeza-beza. Ada yang suruh saya ke pejabat tanah. Jadi saya ke pejabat tanah daerah. Pejabat tanah daerah suruh saya buat carian persendirian tanah tu di pejabat tanah negeri pula (sebab hakmilik tanah adalah HS.(D)). Saya dah buat carian dan pergi semula ke pejabat tanah daerah. Pejabat tanah daerah dah bagi saya borang permohonan pusaka..”

Kemudian? Kenapa tak teruskan permohonan? Tanya saya semakin tak sabar..

“Puan.. anak saya masih kecil. Suami cuma tinggalkan rumah ini sahaja untuk saya. Mak ayah mertua dah dapat pampasan insurans suami. Tak ada cara ke macamana saya boleh dapatkan rumah ini untuk saya dan anak? Sebab mak ayah mertua dah pernah bagitau.. rumah yang saya duduk ni atas nama anak mereka… “

Tak sempat habiskan ayat dia dah keluarkan sapu tangan dari dalam beg tangannya. Merambu air matanya. Mungkin dah lama sangat dipendam apa yang terbuku di hati.. usianya masih muda tetapi wajahnya jelas menggambarkan raut keletihan.. saya yang mendengar cerita pun dapat rasakan betapa letihnya dia mengurus semua seorang diri.

“… jadi mereka pun nak tuntut juga hak mereka atas rumah tu. Mak ayah mertua saya bukan orang susah puan. Mereka orang berada. Tapi sejak arwah hidup memang mak ayah mertua dan adik-beradik suami tak suka kami sebab kami bukan orang senang. Dia tak pernah pelawa cucu dia sendiri makan di rumah dia puan. Bila suami meninggal, dia dulu yang tuntut insurans suami. Tak bagi pun kat anak saya. Duit tu saya tak kisah sangat. Saya hanya nak rumah ini sahaja untuk tempat berteduh saya dan anak..”

Baru saya faham kenapa dia tak teruskan permohonan sendiri. Beliau rasa tak selamat untuk teruskan kerana ada isu yang beliau tak tau jalan penyelesaiannya.

Isteri tak tahu prosedur

“Puan tau tak, sebenarnya puan tak perlu pergi semua tempat tu. Jika arwah suami ada tinggalkan rumah atau tanah, puan sebenarnya hanya perlu mohon terus di unit pusaka kecil di pejabat tanah sahaja. Perintah dari pejabat pusaka tu nanti boleh digunakan untuk keluarkan duit di bank dan tukar nama kereta di JPJ dan juga untuk tukar nama pemilik rumah dalam geran. Jimat masa dan tenaga. Tak perlu mohon faraid pun sebab di pejabat pusaka tu dah ada pegawai yang mahir kirakan faraid”.

Terkejut dia dengar saya bagitau macam tu. “Patutlah saya rasa macam orang bodoh je puan. Tak ada siapa pun yang bagi maklumat macam tu. Suruh ke sana saya ke sana. Suruh ke sini saya ke sini. Kadang rasa macam bola kena tendang ke sana sini. Dahlah keluarga mertua langsung tak ambil kisah.. sekarang apa perlu saya buat puan?“ ada harapan dalam nada suaranya.

“Sebenarnya, urusan pusaka kecil ni puan boleh mohon sendiri. Tapi jika ada isu dengan waris-waris, puan kena lantik pihak ketiga sebagai orang tengah. Ini untuk memastikan, puan mendapat nasihat yang betul dan hak puan serta anak terbela.

Walaupun bahagian puan di atas rumah tu hanya 1/8, puan masih boleh mohon Hak Harta Sepencarian. Bahagian mak ayah mertua akan semakin kecil selepas ditolak dengan bahagian harta sepencarian.

Jika mak ayah mertua masih tak setuju melepaskan hak faraid atas rumah tu, minta bapa mertua tandatangan surat, “saya setuju mengambil duit pampasan ini sebagai bahagian faraid saya dari harta si mati dengan sepenuh kesedaran bahawa tanggungjawab untuk menanggung anak si mati iaitu cucu saya adalah di bawah tanggungjawab saya sebagai datuknya”.

Lepas ni kalau datuk tu senyap dan buat tak tahu pasal cucu tu, puan boleh failkan tuntutan nafkah untuk anak puan di Mahkamah Syariah. Faham?

“Alhamdulillah faham puan. Terima kasih puan. Saya memang tak tau langsung pasal hak saya. Kan bagus kalau ramai wanita yang tau hak mereka. Tak adalah mereka kena lalui apa yang saya dah alami..” ada sinar di matanya. Ada senyum di bibirnya. Alhamdulillah.. lega saya drama air mata kali ini tidak berpanjangan.

Sejenak saya terfikir. Aduhai wanita.. kalau kita sendiri yang tak mempertahankan hak kita siapa lagi?


Cara Mudah Suami Jaga Isteri Dalam Pantang. Kena Ada 5 Gajet Ini

Pengorbanan suami yang jaga isteri semasa pantang memang hebat! Semasa isteri dalam pantang, memang  tidak boleh buat kerja berat. Pada masa yang sama, kena jaga emosi isteri dalam pantang, barulah dapat elak meroyan.

Bagus juga perkongsian Dr Taufiq Razif, Pendidik Ilmu Parenting ini. Lepas pantang, suami boleh teruskan cara ini. Tentu isteri lebih teruja suaminya dah pandai masak. Bagi yang bukan pengalaman pertama, boleh je dapatkan gajet yang dicadangkan ini. Moga berjaya wahai en suami, cewah!

_________________________________________________________________

Tadi saya sempat ajar seorang kawan saya yang baru pertama kali jaga isterinya berpantang.

Ni 5 Gajet Yang Suami Kena Ada Kalau Taknak Penat Sangat Bila Jaga Isteri Berpantang :

1. Iron philips – serius mudah kerja ada iron ni. Sekali gosok, bahagian belakang pun ikut licin sekali. Kedut degil bahagian kolar pun cepat je hilang.

2. Air Fryer – yang ni subhanallah penyelamat paling hebat bila suami tak ada skill memasak. Tinggal letak dan tekan je. Buka buka je dah masak. Sihat pulak tu sebab tak guna minyak sangat kan.

3. Dryer – Mana mana jenama pun tak apa. Ikut bajet je. Memang letrik naik sikit la tapi Return of Investment ( ROI ) kalau guna dryer ni memang berbaloi. Masa yang suami guna untuk sidai baju tu boleh kita gunakan untuk buat benda lain. Mandikan anak ke, urut isteri ke.

4. Dryer + Washing Machine – Ni paling berbaloi la sebenarnya. Sekali cuci, angkat tu dah kering dah. Cuma hati hati la cuci najis baby tu. Hilangkan dulu najis fizikal yang melekat baru boleh campak masuk.

5. Periuk Noxxa – Ni masyaAllah sangat best. Tekan tekan beberapa minit je dah siap masak. Daging seliat apa pun bila dah kena Noxxa ni memang cepat empuk! Boleh la nak masukkan dalam diet isteri berpantang tu nanti.

p/s : InsyaAllah suami yang ada 5 gajet ni takkan mudah mengalah untuk jaga isteri berpantang. Jangan pelik, suami pun pandai meroyan kalau letih tau. Tahu pun letih kan jaga baby + urus rumah

p/s : Semua suami memang kena rasa sekali jaga isteri berpantang walau sekali baru la akan timbul rasa empati pada pengorbanan seorang isteri.


“Luar Macam Biasa, Dalam Terbaik.” Anak DIY Penuhi Impian Ibu Nak Tandas Macam Hotel. Cantik &  Mewah. Puas Hati!

Setiap anak ingin membahagiakan ibu dan ayahnya dengan pelbagai cara, mengikut situasi dan juga keinginan orang tuanya.

Perkongsian yang dimuat naik di facebook ini membuatkan ramai yang kagum. Dari luaran nampak biasa-biasa sahaja, namun menjengah ke dalam mata terpaku . Terutama tandsnya yang ibarat seperti dihotel.

Katanya, tandas itu dibina oleh si anak bagi memenuhi impian ibunya yang inginkan tandas seperti di hotel.

Kagumnya penulis melihat hasil yang dibuat oleh si anak ini.

Bukan biasa2..rasa terharu bila seorang anak cuba realisasikan impian mak dia nk kan bilik air idaman. Tengok  hasilnya mcm tak percaya tu rumah kampung.


Makanan Diet Yang Salah Punca Gagal Turunkan Berat. Coach Ini Kongsi Menu & Tips Makan Nasi Secara Eat Clean.

Untuk mendapatkan berat badan yang diingini, kenalah berdiet. Tetapi jaga makan sahaja tak cukup, kena disusuli dengan bersenam juga supaya dalaman dan luaran sama-sama terjaga.

EAT CLEAN adalah perkara yg paling penting dalam Proses Turun Berat Badan. Tak guna bersenam bagai nak rak siang malam kalau makan “TIDAK CLEAN”.

80 % kejayaaan Turun berat adalah dari pemakanan dan dalam program coaching saya Focus pada pemakanan sihat dan EAT CLEAN. Lidah kita ni sebenarnya boleh di reset semula.

APA ITU EAT CLEAN?
.
✔ makan whole food bukan proses food. maksudnya makan ikan, bukan bebola ikan. makan nasi bukan bihun, mee.
.
✔ Tiada minyak, gula, sos dan serbuk perasa.
.
✔ Makan seimbang semua kumpulan dalam piramid makanan bukan makan protein sahaja.
.
✔ Makan 4-5x sehari ikut keperluan kalori badan.
.
.
MAKANAN YANG DI HARAMKAN SEMASA PROGRAM EAT CLEAN.
.
?? semua makanan bergoreng
?? Pastry, kek, desert, biskut, coklat, aiskrim
?? Semua jenis Air manis
?? Processed food Nugget, Hotdog
?? Fast food KFC MCD PIZZA
?? SEMUA jenis Sos dan Kicap
?? Kerepek, Kekacang yg bersalut

EAT CLEAN bukan saja dapat membantu cepatkan proses turun berat badan tetapi membantu badan kita MEMBERSIHKAN diri dari HIGH FAT dan HIGH SUGAR food yang selama ini jadi makanan ruji kita.

EAT CLEAN MENGEMPISKAN PERUT!

Ya sangat betul! selama ni puas buat senaman dan makan macam2 ubat kurus untuk kempis perut tapi tak berkesan?

Semua berbalik pada makanan kita. minuman kita.

jangan mengeluh badan naik baju ketat kalau masih lagi mengendong air manis, mengunyah cekodok pisang, menyudu char kuew tiaw.

Buat perubahan pada menu makanan anda bermula hari ini. Jangan bertangguh lagi!

p/s : SILAKAN SHARE diwall masing2 supaya tak hilang. saya akan update RESEPI kat menu pilihan.
– Coach Yatie Nadzli-
Online Weight Loss Coaching


Nak Kurus Cepat Tapi Sihat Kena Cuba Air Rebusan Ini. Suami Yang Boroi Patut Cuba!

Ramai yang nak kurus tapi takut nak makan ubat kurus. Bersenam pun segan juga. Untuk anda yang spesis macam ni boleh amalkan cara tradisional pula. Tambah-tambah bagi yang makan banyak daging korban.

Perkongsian Habibah Badar Bajrai boleh diamalkan kerana bahan-bahannya berasaskan herba dan rempah yang sentiasa ada di dapur kita dan diketahui banyak khasiat. Sesuai untuk anda yang mahu menurunkan berat badan dan mengempiskan perut kerana bertindak mencairkan lemak.

Selain itu, air rebusan herba ini bukan sahaja boleh membantu menguruskan badan tapi juga membuang angin dan menjadikan badan lebih ringan. Membantu kaum wanita lebih cergas untuk melakukan kerja rumah.

Menariknya air ini juga boleh diamalkan oleh para suami juga bagi yang mempunyai masalah perut buncit. Jadi sekali isteri buat boleh kongsi dengan suami. Jom cuba!

Bahan-bahan

1 liter air

2 batang serai

7 biji cengkih

1 batang Kayu Manis Ceylon

3 hiris halia di ketuk

1 biji lemon

Madu

Cara membuat:

1. Rebus semua bahan kecuali madu dan lemon selama 15-20 minit.

2. Tutup api, ambil setengah gelas air rebusan, tambah setengah gelas air biasa, perah satu hirisan lemon dan tambah 1 sudu madu. Minum ketika masih suam sebelum makan.

3. Baki air rebusan, boleh disimpan dalam peti sejuk. Jika mahu diminum, ambil setengah gelas dan campur setengah gelas air panas. Perah lemon dan tambah madu. Kena minum suam suam ok!

4. Hasilnya? Jika diamalkan boleh membantu menguruskan badan, perut kempis, pastu badan rasa bertenaga dan ringan. Boleh jadi air detox juga! Memang berbaloi untuk mereka yang mahu kurus cepat tapi sihat.

Khasiat bahan dalam air rebusan

Serai

Menurunkan berat badan, tekanan darah, mengurangkan kolesterol dan gula dalam darah, membuang toksin dari badan serta membantu pencernaan.

Halia

Buang angin dalam badan, mengurangkan bau hamis darah ketika haid, meningkatkan tenaga batin, merawat pengaliran darah yang bermasalah serta memanaskan tubuh.

Cengkih

Merawat masalah pernafasan, membantu sistem pencernaan, memanaskan tubuh, sumber antioksidan yang menjaga kesihatan kulit & wajah.

Kayu manis

Mengurangkan kolesterol, membantu melambatkan proses penuaan, merawat nafas berbau, mengurangkan kadar gula dalam darah dan mampu memecahkan lemak

Madu

Meningkatkan antibodi badan, menambah stamina, mencantikkan kulit, meningkatkan penyerapan nutrisi dalam badan.

Lemon

Melancarkan pencernaan, membersihkan darah, memecahkan lemak di tubuh dan membantu meningkatkan stamina.

Sumber: Habibah Badar Bajrai